Avviż Legali Importanti

|

52008PC0173

Proposta għal regolament tal-Kunsill li jimponi dazju antidumping definittiv fuq importazzjonijiet ta' kumarina li toriġina fir-Repubblika tal-Poplu taċ-Ċina wara analiżi ta' skadenza skond l-Artikolu 11(2) tar-regolament tal-Kunsill (KE) Nru 384/96 estiż għall-Indja, it-Tajlandja, l-Indoneżja u l-Malażja  /* KUMM/2008/0173 finali */

	[pic] | KUMMISSJONI TAL-KOMUNITAJIET EWROPEJ |Brussel 4.4.2008KUMM(2008)173 finaliProposta għalREGOLAMENT TAL-KUNSILLli jimponi dazju antidumping definittiv fuq importazzjonijiet ta' kumarina li toriġina fir-Repubblika tal-Poplu taċ-Ċina wara analiżi ta' skadenza skond l-Artikolu 11(2) tar-Regolament tal-Kunsill (KE) Nru 384/96 estiż għall-Indja, it-Tajlandja, l-Indoneżja u l-Malażja(preżentata mill-Kummissjoni)MEMORANDUM TA' SPJEGAZZJONIIL-KUNTEST TAL-PROPOSTA |110 | Raġunijiet u għanijiet tal-proposta Din il-proposta tikkonċerna l-applikazzjoni tar-Regolament tal-Kunsill (KE) Nru 384/96 tat-22 ta' Diċembru 1995 dwar il-protezzjoni kontra importazzjonijiet li huma l-oġġett ta' dumping minn pajjiżi mhux membri tal-Komunità Ewropea, kif emendat l-aħħar bir-Regolament tal-Kunsill (KE) Nru 2117/2005 tal-21 ta' Diċembru 2005 (“ir-Regolament bażiku”) fil-proċediment li jikkonċerna importazzjonijiet tal-kumerina li toriġina mir-Repubblika tal-Poplu taċ-Ċina. |120 | Kuntest ġenerali Din il-proposta hi magħmula fil-kuntest ta l-implimentazzjoni tar-Regolament bażiku u hi r-riżultat ta investigazzjoni li twettqet skond ir-rekwiżiti sostantivi u proċedurali stabbiliti fir-Regolament bażiku. |130 | Dispożizzjonijiet eżistenti fil-qasam tal-proposta Ir-Regolament tal-Kunsill (KE) Nru 600/96 tal-25 ta' Marzu 1996 li jimponi dazju definittiv antidumping fuq importazzjoni ta' kumerina li toriġina fir-Repubblika tal-Poplu taċ-Ċina. Ir-Regolament tal-Kunsill (KE) Nru 769/2002 tas-7 ta' Mejju 2002 li jimponi dazju definittiv fuq importazzjoni ta' kumerina li toriġina fir-Repubblika tal-Poplu taċ-Ċina. Ir-Regolament tal-Kunsill (KE) Nru 2272/2004 tas- 22 ta' Diċembru 2004 li jestendi d-dazju definittiv antidumping impost mir-Regolament (KE) Nru 769/2002 fuq importazzjoni ta' kumerina li toriġina fir-Repubblika tal-Poplu taċ-Ċina, għal importazzjonijiet ta' kumerina kkunsinnati mill-Indja u t-Tajlandja, kemm jekk dikjarati li joriġinaw mill-Indja jew mit-Tajlandja kif ukoll jekk le. Id-Deċiżjoni tal-Kummissjoni Nru 2005/3/KE ta' 3 ta' Jannar 2005 li taċċetta impenn offrut b'rabta ma' l-investigazzjoni kontra t-tqarriq bil-liġi dwar miżuri ta' kontra d-dumping imposti mir-Regolament tal-Kunsill (KE) Nru 769/2002 dwar importazzjoni ta' kumerina li ġejja mir-Repubblika tal-Poplu taċ-Ċina minn importazzjoni ta' kumerina kkunsinnata mill-Indja jew mit-Tajlandja, kemm jekk iddikjarati jew le bħala li ġejjin mill-Indja jew mit-Tajlandja. Ir-Regolament tal-Kunsill (KE) Nru 1650/2006 tas-7 ta' Novembru 2006 li jestendi d-dazju definittiv antidumping impost mir-Regolament (KE) Nru 769/2002 li jimponi dazju definittiv antidumping fuq importazzjoni ta' kumarina li toriġina mir-Repubblika tal-Poplu taċ-Ċina, għal importazzjonijiet ta' kumarina kkunsinnati mill-Indoneżja u l-Malażja kemm jekk dikjarati li joriġinaw mill-Indoneżja jew mill-Malażja kif ukoll jekk le. |141 | Konsistenza mal-politiki u l-għanijiet l-oħra ta' l-Unjoni Mhux applikabbli. |IL-KONSULTAZZJONIJIET MAL-PARTIJIET INTERESSATI U L-ISTIMA TA' L-IMPATT |Konsultazzjoni mal-partijiet interessati |211 | Il-partijiet interessati kkonċernati mill-proċedimenti kellhom il-possibbiltà li jiddefendu l-interessi tagħhom matul l-investigazzjoni, skond id-dispożizzjonijiet tar-Regolament bażiku. |212 |Ġbir u użu ta' għarfien espert |229 | Ma kien hemm ebda ħtieġa għal għarfien espert estern. |230 | Stima ta' l-impatt Din il-proposta hi r-riżultat ta' l-implimentazzjoni tar-Regolament bażiku. Ir-Regolament bażiku ma jipprevedix stima ta' l-impatt ġenerali iżda fih lista eżawrita ta' kundizzjonijiet li jridu jiġu vvalutati. |L-ELEMENTI LEGALI TAL-PROPOSTA |305 | Sommarju ta' l-azzjoni proposta Analiżi ta' skadenza li tikkonċerna l-miżuri antidumping fis-seħħ mill-1996 dwar importazzjonijiet ta' kumarina li toriġina fir-Repubblika tal-Poplu taċ-Ċina skond l-Artikolu 11(2) tar-Regolament bażiku nbdiet fit-8 ta' Mejju 2007. L-investigazzjoni kkonfermat il-possibbiltà ta' kontinwazzjoni jew rikorrenza ta' dumping u dannu u għalhekk qed jiġi propost li jinżammu l-miżuri antidumping dwar importazzjoni ta' kumarina, fl-istess livell. L-Istati Membri ġew ikkonsultati fil-Kumitat ta' l-Antidumping tat-12 ta' Marzu 2008 u 24 kienu favur tal-proposta.. Hu għalhekk propost li l-Kunsill jadotta l-proposta għal Regolament mehmuża li għandha tiġi ppubblikata fil-Ġurnal Uffiċjali ta' l-Unjoni Ewropea sa mhux aktar tard mis-7 ta' Mejju 2008. |310 | Bażi legali Ir-Regolament tal-Kunsill (KE) Nru 384/96 tat-22 ta' Diċembru 1995 dwar il-protezzjoni kontra importazzjonijiet li huma l-oġġett ta' dumping minn pajjiżi mhux membri tal-Komunità Ewropea, hekk kif emendat l-aħħar bir-Regolament tal-Kunsill (KE) Nru 2117/2005 tal-21 ta' Diċembru 2005. |329 | Prinċipju ta' sussidjarjetà Il-proposta taqa' taħt il-kompetenza esklussiva tal-Komunità. Il-prinċipju ta' sussidjarjetà għalhekk ma japplikax. |Prinċipju ta' proporzjonalità Il-proposta hi konformi mal-prinċipju ta' proporzjonalità għar-raġuni li ġejja. |331 | Il-forma ta' azzjoni hi deskritta fir-Regolament bażiku u ma jibqa' ebda skop għal deċiżjoni nazzjonali. |332 |Għażla ta' strumenti |341 | L-istrumenti proposti: regolament. |342 | Mezzi oħra ma jkunux adegwati għar-raġuni li ġejja. Mezzi oħrajn ma jkunux adegwati minħabba li r-Regolament bażiku ma jipprevedix għażliet oħrajn. |L-IMPLIKAZZJONI BAġITARJA |409 | Il-proposta ma għandha ebda implikazzjoni fuq il-baġit Komunitarju. |E-2742 | (Memorandum ta' spjegazzjoni vvalidat – 2 742 karattru -konformi ma' normi tad-DĠT) |Proposta għalREGOLAMENT TAL-KUNSILLli jimponi dazju antidumping definittiv fuq importazzjonijiet ta' kumarina li toriġina fir-Repubblika tal-Poplu taċ-Ċina wara analiżi ta' skadenza skond l-Artikolu 11(2) tar-Regolament tal-Kunsill (KE) Nru 384/96 estiż għall-Indja, it-Tajlandja, l-Indoneżja u l-MalażjaIL-KUNSILL TA' L-UNJONI EWROPEA,Wara li kkunsidra r-Regolament tal-Kunsill (KE) Nru 384/96 tat-22 ta' Diċembru 1995 dwar protezzjoni kontra importazzjonijiet li huma l-oġġett ta' dumping minn pajjiżi mhux membri tal-Komunità Ewropea[1], u partikolarment l-Artikoli 9, 11(2) u 8 u 13 tiegħu,Wara li kkunsidra l-proposta mressqa mill-Kummissjoni wara li kkonsultat il-Kumitat Konsultattiv,Billi:A. PROĊEDURA1. Miżuri fis-seħħ1.  Il-Kunsill, bir-Regolament (KE) Nru 769/2002[2] impona dazju antidumping definittiv ta' EUR 3 479 għal kull tunnellata fuq importazzjonijiet ta' kumarina li toriġina fir-Repubblika tal-Poplu taċ-Ċina u estiż fuq importazzjonijiet ikkunsinnati mill-Indja u mit-Tajlandja bir-Regolament tal-Kunsill (KE) Nru 2272/2004[3] u għal importazzjonijiet ikkunsinnati mill-Indoneżja u l-Malażja bir-Regolament tal-Kunsill (KE) Nru 1650/2006[4].2.  Il-Kummissjoni, bid-Deċiżjoni[5] tat-3 ta' Jannar 2005, aċċettat impenn offrut minn produttur Indjan b'rabta ma' l-investigazzjoni dwar l-evażjoni allegat mill-miżuri antidumping minn importazzjonijiet ta' kumarina kkunsinnati mill-Indja jew it-Tajlandja.2. Talba għal analiżi3.  It-talba saret fit-8 ta' Frar 2007 mill-Kunsill Ewropew ta' l-Industrija Kimika (CEFIC) ('l-applikant') f'isem il-produttur waħdieni fil-Komunità li jirrappreżenta t-totalità tal-produzzjoni Komunitarja ta' kumarina.4.  L-applikanti allegaw u pprovdew biżżejjed evidenza prima facie li: (a) hemm probabbiltà ta' kontinwazzjoni jew rikorrenza ta' dumping u dannu għall-industrija tal-Komunità, u (b) l-importazzjonijiet tal-prodott ikkonċernat mir-Repubblika tal-Poplu taċ-Ċina komplew jidħlu fil-Komunità bi kwantitajiet sinifikanti u bi prezzijiet iddampjati.5.  Kien allegat ukoll li l-volumi u l-prezzijiet tal-prodott importat ikkonċernat komplew, fost konsegwenzi oħra, ikollhom impatt negattiv fuq il-livell tal-prezzijiet mitluba mill-industrija Komunitarja, dan wassal għal effetti sostanzjali negattivi fuq il-qagħda finanzjarja u l-impjiegi tagħha.6.  Barra minn hekk, l-applikant ġibet l-attenzjoni li matul il-perjodi ta' impożizzjoni tal-miżuri, l-esportaturi/il-produtturi tal-prodott ikkonċernat mir-Repubblika tal-Poplu taċ-Ċina pprovaw jimminaw il-miżuri eżistenti permezz ta' prattiċi ta' evażjoni, li ġew kontrobilanċjati bl-estensjoni tal-miżuri kif stabbilit mir-Regolament (KE) Nru 2272/2004 u r-Regolament (KE) Nru 1650/2006.3. Inizjazzjoni7.  Wara li stabbiliet, wara konsultazzjoni mal-Kumitat tal-Pariri, li kien hemm biżżejjed evidenza għal bidu ta' analiżi ta' skadenza, il-Kummissjoni bdiet investigazzjoni skond l-Artikolu 11(2) tar-Regolament bażiku b'avviż ippubblikat fil- Ġurnal Uffiċjali tal-Komunitajiet Ewropej[6] .4. Perjodu ta' investigazzjoni8.  Il-perjodu ta' analiżi ta' investigazzjoni ("RIP") għall-eżaminar tal-kontinwazzjoni jew rikorrenza ta' dumping u dannu kopra l-perjodu mil l-1 ta' April 2006 sal-31 ta' Marzu 2007. L-eżaminar ta' xejriet li huma rilevanti għall-valutazzjoni ta' kontinwazzjoni jew rikorrenza ta' dannu kopra l-perjodu mill-1 ta' Jannar 2003 sa l-aħħar ta' l-RIP ('perjodu li qiegħed ikun analizzat').5. Partijiet ikkonċernati mill-investigazzjoni9.  Il-Kummissjoni avżat uffiċjalment lill-applikant produttur tal-Komunità, lill-produtturi li jesportaw fir-RPĊ u lir-rappreżentanti tagħhom, lill-awtoritajiet Ċiniżi u lill-importaturi, utenti u assoċjazzjonijiet li huma magħrufa li huma konċernati, dwar il-bidu ta' analiżi. Il-Kummissjoni batgħet kwestjonarji lill-produtturi esportaturi, produttur fl-Indja (pajjiż analogu kif imsemmi fil-premessa (26)), lill-produttur waħdieni fil-Komunità, importaturi u utenti magħrufa u lil dawk il-partijiet li introduċew ruħhom fiż-żmien stipulat fl-avviż ta' bidu ta' analiżi.Teħid ta' kampjun għal esportaturi/produtturi fir-Repubblika tal-Poplu taċ-Ċina10.  Fid-dawl tan-numru apparentament ta' produtturi esportaturi involuti f'dan il-proċediment, ġie previst l-użu ta' tekniċi tat-teħid ta' kampjuni fl-avviż ta' bidu skond l-Artikolu 17 tar-Regolament bażiku. Sabiex jiġi deċiż jekk it-teħid ta' kampjuni huwiex meħtieġ u, jekk dan ikun il-każ, jingħażel kampjun, il-produtturi esportaturi kollha ntalbu li jagħmlu lilhom infushom magħrufa u ntalbu jipprovdu, kif speċifikat fl-avviż ta' bidu, tagħrif bażiku dwar l-attivitajiet tagħhom relatati mal-kumarina matul il-perjodu ta' investigazzjoni. Żewġ kumpaniji fir-Repubblika tal-Poplu taċ-Ċina wieġbu l-kwestjonarji tat-teħid ta' kampjuni iżda waħda minnhom biss indikat ir-rieda tagħha li tikkoopera u wieġbet il-kwestjonarju dwar id-dumping, kif ġej:11.  Nanjing Jingqiao Perfumery/China Tuhsu Flavours & Fragrances Imp. & Exp. Corp.12.  Il-produttur Komunitarju u erba' importaturi/utenti wieġbu l-kwestjonarji. Fir-rigward tal-pajjiż analogu, il-produttur Indjan ikkuntattjat mis-servizzi tal-Kummissjoni rrifjuta li jikkoopera.6. Verifika ta' l-informazzjoni riċevuta13.  Il-Kummissjoni fittxet u vverifikat l-informazzjoni kollha li deherilha neċessarja għall-finijiet biex tiġi stabbilita l-probabbilità tal-kontinwazzjoni jew rikorrenza ta' dumping u dannu u ta' l-interess tal-Komunità. Il-Kummissjoni tat ukoll lill-partijiet direttament ikkonċernati l-opportunità biex jagħtu l-opinjoni tagħhom bil-miktub u biex jitolbu għal seduta.14.  Żjarat ta' verifika twettqu fil-bini tal-kumpaniji li ġejjin:Produttur Komunitarju:-  Rhodia Organics, (Lyon) FranzaImportaturi/utenti:-  Henkel KGaA, (Krefeld) il-ĠermanjaB. IL-PRODOTT IKKONĊERNAT U L-PRODOTT SIMILI1. Prodott ikkonċernat15.  Il-prodott ikkonċernat hu l-istess bħal dak fl-investigazzjoni oriġinali, jiġifieri kumerina, trab abjad kristallin b'riħa karatteristika ta' qamħ li jkun għadu kif inħasad. L-użi prinċipali tiegħu huma bħala kimika aromatika u bħala waħħali fil-preparazzjoni ta' komposti ta' fwieħa, liema komposti huma wżati fil-produzzjoni ta' diterġenti, kosmetiċi u fwejjaħ fini.16.  Kumarina, li oriġinarjament kienet prodott naturali li kienet tinstab fil-fażola Tonka, illum hi prodotta sintetikament. Tista' tinkiseb permezz ta' proċess sintetiku li jibda mill-phenol biex jinkiseb is-salicilaldehyde (reazzjoni Perkin) jew b'sintesi minn orthocresol (reazzjoni Raschig). L-ispeċifikazzjoni ewlenija tal-kumerina hi l-purità tagħha, li hi indikata mit-temperatura li fiha ddub. Il-kumerina ta' kwalità standard innegozjata fil-Komunità ddub f'temperaturi li jvarjaw bejn 68°C u 70°C li jikkorrispondi għal purità ta' 99 %.17.  Il-prodott konċernat jaqa' fl-ambitu tal-kodiċi NM ex 2932 21 00.2. Prodott simili18.  L-istess bħall-investigazzjoni oriġnali, il-kumarina esportata lejn il-Komunità mir-Repubblika tal-Poplu taċ-Ċina kif ukoll il-kumarina prodotta u mibjugħa mill-industrija Komunitarja fis-suq Komunitarju nstab li kellhom effettivament karatteristiċi fiżiċi u użi identiċi u huma għalhekk prodotti simili fit-tifsira ta' l-Artikolu 1(4) tar-Regolament bażiku.C. IL-POSSIBILTÀ TA' KONTINWAZZJONI JEW RIKORRENZA TA' XIRI BI PREZZIJIET BAXXUTI1. Kwistjonijiet Ġenerali19.  Skond l-Artikolu 11(2) tar-Regolament bażiku, ġie eżaminat jekk id-dumping kienx qed isseħħ fil-preżent u jekk l-iskadenza tal-miżuri kellhomx il-probabbiltà li jwasslu għall-kontinwazzjoni jew rikorrenza ta' dumping jew le.20.  Skond l-Artikolu 11(9) tar-Regolament bażiku, l-istess metodoloġija ntużat bħall-investigazzjoni oriġinali. Billi analiżi ta' skadenza ma tipprovdi ebda eżaminar ta' ċirkustanzi mibdula, ma kienx ikkunsidrat mill-ġdid jekk il-produtturi kinux intitolati għal trattament ta' ekonomija tas-suq ('MET').21.  Data bi statistika wriet li madwar 214-il tunnellata kienu importati lejn l-UE mis-sorsi kollha, li minnhom 137 tunnellata originaw miċ-Ċina, li jirrappreżentaw 20 % tal-konsum ta' l-UE.2. Kampjuni (esportaturi) u kooperazzjoni22.  Qed jitfakkar li, fl-investigazzjoni preċedenti, fir-riżultati li kienu ppubblikati f'Mejju 2002, ma kien hemm ebda kooperazzjoni mill-produtturi esportaturi Ċiniżi u ebda wieħed ma ngħata l-MET jew l-IT.23.  Intbagħtu formoli għat-teħid ta' kampjuni lil 21 produttur/esportatur potenzjali fir-RPĊ iżda żewġ kumpaniji biss wieġbu, wieħed minnhom biss ikkoopera fl-investigazzjoni billi bagħat tweġiba għall-kwestjonarju; għalhekk ma kienx iġġustifikat it-teħid ta' kampjuni. Weħidha din it-tweġiba kopriet madwar 5 % ta' l-importazzjonijiet Ċiniżi fl-RIP. F'termini ta' kapaċità dan il-kooperatur kellu madwar 17 % tal-kapaċità totali Ċiniża.24.  Fid-dawl ta' dan il-livell baxx ta' kooperazzjoni u tar-rappreżentattività limitata ta' waħda mill-kumpaniji tas-suq Ċiniż u tal-produzzjoni, ġie stabbilit li ebda informazzjoni li wieħed seta' joqgħod fuqha dwar importazzjonijiet tal-prodott ikkonċernat lill-Komunità matul l-RIP ma setgħet tinġabar direttament mill-produtturi esportaturi. Taħt dawn iċ-ċirkostanzi, u skond l-Artikolu 18 tar-Regolament bażiku, il-Kummissjoni rrikorriet għall-użu tal-fatti disponibbli, jiġifieri d- data tal-kodiċi tan-NM. Madankollu, l-informazzjoni fl-unika tweġiba tal-kwestjonarju ntużat kemm jista' jkun possibbli biex jiġu ċċekkjati r-riżultati bbażati fuq id- data disponibbli skond l-Artikolu 18.25.  Ġie stabbilit li d- data tal-kodiċi tan-NM kellha l-aħjar fatti disponibbli għall-aspetti kollha ta' din l-investigazzjoni. Id- data TARIC u d- data miġbura skond l-Artikolu 14(6) tar-Regolament bażiku kkonfermat l-eżattezza taċ-ċifri tal-kodiċi tan-NM.26.  Kull fejn iġġustifikat, data dwar il-prezzijiet ta' l-esportazzjoni minn produtturi li kkooperaw u minn statistiċi disponibbli dwar esportazzjonijiet lill-Kummissjoni (li inkludew ukoll prodotti li mhumiex il-prodott ikkonċernat) intużat bħala komplement.3. Pajjiż analogu27.  Il-kumarina hi fwieħa prodotta biss fi ftit pajjiżi madwar id-dinja u għalhekk l-għażla ta' pajjiż analogu kienet estremament limitata. Skond l-informazzjoni disponibbli għall-investigazzjoni, l-unika pajjiżi li pproduċewha matul l-RIP kienu Franza, iċ-Ċina u l-Indja. L-Istati Unit intużaw fl-investigazzjoni preċedenti ta' analiżi iżda l-kumpanija ma għadhiex għaddejja bil-produzzjoni tagħha. L-Indja ġiet issuġġerita fl-Avviż ta' Bidu iżda ebda produttur Indjan ma qabel li jikkoopera.28.  Fid-dawl ta' dawn is-sejbiet il-valur normali kellu jiġi stabbilit “fuq kull bażi raġonevoli oħra” skond l-Artikolu 2(7)(a) tar-Regolament bażiku. Id- data ta' l-industrija Komunitarja kienet ikkunsidrata raġonevoli għal skop ta' din ix-xorta.4. Dumping matul il-perjodu ta' analiżi ta' investigazzjoni29.  Minħabba r-raġunijiet spjegati fil-premessa (22), marġni ta' dumping ġew ikkalkulati bl-użu tad- data tal-kodiċi tan-NM li kienu ċċekkjati ma' l-informazzjoni mibgħuta mill-uniku produtturi esportatur Ċiniż li kkoopera. Il-prezzijiet ta' esportazzjoni ta' l-importazzjonijiet miċ-Ċina ġew aġġustati biex jiġi żgurat li jkollhom bażi li setgħet titqabbel mal-valur normali. Dawn l-aġġustamenti żguraw li l-kalkoli saru fuq il-bażi ta' kif joħroġ ix-xogħol mill-fabbrika u d-differenza bejn il-prezz ta' esportazzjoni u l-valur normali ġiet espressa bħala perċentwali tal-prezz ta' esportazzjoni tas-CIF. Fuq il-bażi ta' dan, il-marġni ta' dumping kien madwar 45 % matul l-RIP.5. Paragun bejn il-prezzijiet30.  Kien ċar li jekk il-miżuri kellhom jitħallew jiskadu kien ikun hemm inċentiv ċar għall-esportaturi Ċiniżi biex ibigħu volumi għoljin fis-suq ferm kbir ta' l-UE. Din il-konklużjoni hi bbażata fuq l-informazzjoni segwenti kkalkulata matul l-investigazzjoni:i) il-prezzijiet domestiċi Ċiniżi fl-RIP kienu madwar 25 % anqas minn dawk fis-suq ta' l-UE;ii) Il-produtturi Ċiniżi jbigħu l-parti l-kbira tal-produzzjoni tagħhom fis-swieq ta' esportazzjoni għax is-suq domestiku tagħhom mhux kbir biżżejjed biex jassorbixxi l-produzzjoni tagħhom kollha u għax il-prezzijiet domestiċi huma l-istess bħal dawk milħuqa fis-swieq f'pajjiż terz.iii) Il-prezzijiet tas-suq Komunitarju kienu ogħla mill-prezzijiet ta' esportazzjoni lejn pajjiżi terzi milħuqa mill-produtturi esportaturi Ċiniżi, li jindika li jeżisti wkoll dumping fi swieq oħra ta' pajjiżi terzi u li kien se jkun hemm inċentiv sinifikanti għal produtturi fir-RPĊ biex jgħaddu minn rotot differenti l-esportazzjonijiet tagħhom lejn il-Komunità.6. Kapaċità mhux użata u ħażniet fir-RPĊ31.  Fl-investigazzjonijiet preċedenti konklużi f'Mejju 2002, kien stabbilit li kien hemm disponibilità enormi ta' kapaċità Ċiniża ta' produzzjoni (bejn 50 % u 60 % tal-kapaċità ta' produzzjoni). Minħabba l-kooperazzjoni baxxa tal-produtturi esportaturi Ċiniżi ftit li xejn kien hemm disponibbli informazzjoni għall-investigazzjoni dwar il-kapaċità u l-ħażniet attwali mhux użati fir-RPĊ.32.  Madankollu, skond it-tweġiba tal-kwestjonarju tagħha, l-uniku kooperatur kellu kapaċità sostanzjali mhux użata. Dan il-produttur kellu madwar 500 tunnellata maħżuna fl-aħħar ta' l-RIP, li jirrappreżentaw aktar minn 70 % tas-suq ta' l-UE fl-RIP. Meta wieħed iżomm quddiem għajnejh li dan il-produttur jirrappreżenta biss bejn 15-20 % tal-kapaċità tal-produzzjoni Ċiniża hu probabbli li anki ħażniet ogħla huma disponibbli biex jiddaħħlu fis-suq ta' l-UE li kieku kellhom jitneħħew il-miżuri.7. Kapaċità possibbli ta' assorbiment ta' swieq ta' pajjiżi terzi jew tas-suq domestiku tar-RPĊ33.  Meta jitqiesu l-paraguni tal-prezzijiet imsemmija hawn fuq u d-disponibilità ta' kapaċità mhux użata ma jistax jiġi argumentat li l-produzzjoni Ċiniża se tkun assorbita bis-swieq ta' pajjiżi terzi u bis-suq domestiku Ċiniż. Dan minħabba li l-konsum fis-swieq ta' pajjiżi terzi baqa' relattivament stabbli matul l-aħħar 10 snin u mistenni li jibqa' stabbli fil-futur. Meta wieħed iżomm dan quddiem għajnejh hu evidenti li l-produtturi Ċiniżi se jkun probabbilment jeħtiġilhom ikomplu jesportaw lejn il-Komunità. Dan hu minħabba li s-suq ta' l-UE hu wieħed mill-aktar attraenti fid-dinja meta jitqies id-daqs tiegħu u l-prezzijiet relattivament għolja li jistgħu jitwettqu. Jekk jitneħħew il-miżuri, hu ċar li anki volumi akbar ta' importazzjonijiet iddampjati jistgħu jintbagħtu fis-suq ta' l-UE minn rotot differenti.8. Prattiċi ta' evażjoni34.  Kif jissemma fil-premessa (1), il-miżuri li qed ikunu analizzati ġew estiżi għall-Indja, it-Tajlandja, il-Malażja u l-Indoneżja bħala riżultat ta' investigazzjoni dwar l-evażjoni tal-miżuri. Dan jindika l-interess qawwi tal-produtturi Ċiniżi biex jidħlu fis-suq Komunitarju u r-rieda tagħhom biex jagħmlu dan anki meta miżuri antidumping huma fis-seħħ. Għalhekk l-eżistenza tal-prattiċi ta' evażjoni tappoġġja l-konklużjoni li hemm probabbiltà qawwija li livelli akbar ta' importazzjonijiet iddampjati jirritornaw fis-suq Komunitarju li kieku l-miżuri kellhom jitneħħew.9. Konklużjoni dwar il-probabbiltà ta' kontinwazzjoni u/jew ta' rikorrenza ta' dumping35.  Fuq il-bażi ta' dak li jingħad hawn fuq, hu konkluż li hu probabbli li jitkompla d-dumping li kieku kellhom jitneħħew il-miżuri.D. ID-DEFINIZZJONI TA' L-INDUSTRIJA TAL-KOMUNITÀ36.  Il-kumpanija rappreżentata mill-applikant kienet l-unika produttur tal-kumerina fil-Komunità matul il-perjodu ta' investigazzjoni. Dan il-produttur tal-Komunità hu għalhekk meqjus li jikkostitwixxi l-industrija tal-Komunità fis-sens ta' l-Artikolu 4(1) u l-Artikolu 5(4) tar-Regolament bażiku.E. L-ANALIŻI TAS-SITWAZZJONI FIS-SUQ TAL-KOMUNITÀ1. Konsum Komunitarju[7]37.  Il-prodott analizzat jagħmel parti minn kodiċi ta' NM waħda. Sabiex jiġi stabbilit il-volum ta' prodotti fil-kodiċi ta' din in-NM li mhumiex il-prodott ikkonċernat is-servizzi tal-Kummissjoni qabblu d- data tan-NM ma' sorsi ta' statistiċi oħra disponibbli kif imsemmi fil-premessa (22). Dan il-paragun wera li kważi 100 % tal-prodotti importati li jaqgħu taħt din il-kodiċi kienu l-prodott ikkonċernat.38.  Il-konsum tal-Komunità kien għalhekk stabbilit billi ġiet miżjuda d- data sħiħa tal-kodiċi tan-NM għall-importazzjonijiet fil-Komunità Ewropea mal-volumi tal-bejgħ ta' l-industrija Komunitarja fis-suq Komunitarju kif irrapportat fit-tweġiba tal-kwestjonarju.39.  B'mod ġenerali, il-konsum li jidher ta' kumarina naqas bi 8 % matul il-perjodu ta' analiżi, bi tnaqqis sa l-2005 u b'żieda wara. Il-livelli ta' konsum għandhom issa jidhru li stabbilixxew lilhom infushom.40.  Il-konsum Komunitarju żviluppa kif ġej:Tabella 12003 | 2004 | 2005 | 2006 | RIP |Konsum Komunitarju (Indiċi 2003=100) | 100 | 91.4 | 82.4 | 90 | 92.3 |2. Importazzjonijiet mill-pajjiż ikkonċernat(a) Sehem fil-volum u fis-suq41.  Kif spjegat fil-premessa (36) intużat il-kodiċi 2932 21 00 bħala s-sors ta' l-importazzjonijiet tal-prodott ikkonċernat fil-Komunità.42.  Fir-rigward ta' l-importazzjonijiet Ċiniżi, trid tingħata attenzjoni lill-prattiċi ppruvati ta' evażjoni li wasslu għall-estensjoni ta' miżuri għal importazzjonijiet ta' kumarina mill-Indja, mit-Tajlandja, mill-Indoneżja u mill-Malażja. Bħala konsegwenza tal-miżuri adottati kontra l-evażjoni, naqsu matul il-perjodu ta' analiżi kemm l-importazzjonijiet li joriġinaw fir-RPĊ kif ukoll l-importazzjonijiet li joriġinaw fir-RPĊ iżda trasportati minn pajjiżi oħra. Filwaqt li l-importazzjonijiet ta' oriġini Ċiniża għadhom sinifikanti dan it-tnaqqis juri li l-miżuri kontra l-evażjoni kienu effettivi.43.  Kif spjegat fil-premessa (37) il-konsum li jidher naqas fil-perjodu kkunsidrat. L-importazzjonijiet Ċiniżi naqsu anki aktar proporzjonalment mal-konsum li wassal għal telf fis-sehem tas-suq fil-Komunità għal benefiċċju ta' l-industrija tal-Komunità. Il-volum ta' l-importazzjonijiet minn pajjiżi terzi fil-Komunità baqa' fl-istess livell matul il-perjodu ta' analiżi.Tabella 22003 | 2004 | 2005 | 2006 | RIP |Volum ta' importazzjonijiet iddampjati (indiċi 2003 = 100) | 100 | 99.4 | 49.7 | 47 | 50.1 |Volum ta' importazzjonijiet minn pajjiżi terzi | 100 | 78 | 74.7 | 65.5 | 66.6 |Firxa tas-sehem mis-suq ta' l-importazzjonijiet iddampjati | 30 % - 40 % | 40 % - 50 % | 20 % - 30 % | 10 % - 20 % | 20 % - 30 % |(b) Prezzijiet44.  Matul il-perjodu ta' analiżi, il-prezzijiet medji tas-CIF tal-kumarina importata miċ-Ċina kienu b'mod stabbli ferm anqas mill-prezzijiet ta' l-industrija tal-Komunità.3. Qagħda ekonomika ta' l-industrija Komunitarja(a) Produzzjoni45.  L-industrija tal-Komunità kellha tnaqqas il-volum tal-produzzjoni tagħha tal-prodott ikkonċernat b'25 % bejn l-2003 u l-RIP. Dan marbut mal-fatt li mill-2003 u 'l hawn, l-industrija Komunitarja tilfet volum ta' bejgħ minħabba prattiċi ta' evażjoni. Barra minn hekk, hi tilfet ukoll volum ta' bejgħ f'esportazzjonijiet lejn pajjiżi terzi billi l-industrija Komunitarja li hi wkoll fis-swieq ta' esportazzjoni ta' pajjiżi terzi ffaċċjat pressjoni minn esportazzjonijiet Ċiniżi bi prezzijiet baxxi.(b) Kapaċità u użu tal-kapacità46.  Kif spjegat fil-premessa (36) u (38), il-bejgħ ta' l-industrija Komunitarja tal-prodott ikkonċernat fil-Komunità kien relattivament stabbli matul il-perjodu ta' analiżi. Madankollu, matul l-istess perjodu, l-industrija Komunitarja kellha tnaqqis serju fil-volum esportat lejn pajjiżi terżi. F'dawn iċ-ċirkostanzi sabiex jintlaħaq l-aħjar livell ta' kapaċità ta' użu, l-industrija Komunitarja kellha tnaqqas il-kapaċità. Minkejja dan, il-kapaċità ta' użu baqgħet relattivament baxxa.Tabella 32003 | 2004 | 2005 | 2006 | RIP |Produzzjoni | 100 | 63.4 | 66.3 | 70.3 | 75.4 |Kapaċità ta' produzzjoni | 100 | 63.5 | 63.5 | 63.5 | 63.5 |Kapaċità ta' użu | 100 | 99.8 | 104.4 | 110.8 | 118.8 |(c) Bejgħ fil-Komunità47.  Il-volum tal-bejgħ fil-KE ta' l-industrija Komunitarja żdied b'36 % matul il-perjodu ta' analiżi. Dan l-iżvilupp sar possibbli minħabba l-estensjoni tal-miżuri għal perjodu ġdid ta' 5 snin u minħabba l-eliminazzjoni effettiva ta' prattiċi ta' evażjoni. Konsegwentement u kif spjegat fil-premessa (40), l-importazzjonijiet Ċiniżi naqsu fl-istess perjodu ta' żmien. L-importazzjonijiet mill-Indja, l-uniku pajjiż terz ieħor li jipproduċi l-kumarina, kienu limitati għal dak ta' l-impenn.(d) Ħażniet48.  Il-livell tal-ħażniet ta' l-industrija Komunitarja naqas matul il-perjodu ta' analiżi.(e) Ishma mis-suq49.  L-industrija Komunitarja rebħet sehem mis-suq matul il-perjodu ta' analiżi. Kif spjegat fil-premessi (40) u (40) l-effiċjenza tal-miżuri fis-seħħ ippermettiet lill-industrija Komunitarja biex tirkupra sehem fis-suq. It-22 punti perċentwali ta' żieda ta' sehem fis-suq matul il-perjodu ta' analiżi kien b'mod ċar marbut ma' l-eliminazzjoni ta' prattiċi ta' evażjoni.(f) Prezzijiet50.  Il-prezz medju net tal-bejgħ ta' kumarina fis-suq tal-KE naqas b'10 % fil-2004 meta mqabbel mal-prezzijiet tas-sena 2003. Wara l-2004, il-prezzijiet irkupraw gradwalment iżda qatt ma laħqu dawk ta' l-2003 fl-RIP. Irkupru sħiħ f'termini ta' prezzijiet kien għalhekk ferm mhux milħuq, kif suppost kellu jkun mistenni. .51.  Is-sitwazzjoni tal-prezzijiet tirrifletti l-pressjoni qawwija mill-importazzjonijiet miċ-Ċina. Matul il-perjodu kkunsidrat, il-prezzijiet medji tas-CIF ta' l-importazzjonijiet miċ-Ċina kienu b'mod stabbli ferm anqas mill-prezzijiet ta' l-industrija Komunitarja. Bil-miżuri fis-seħħ, matul l-RIP, il-kumarina li toriġina miċ-Ċina mbiegħet bl-istess prezzijiet bħal dawk ta' l-industrija Komunitarja. Għal dan l-għan il-prezzijiet ta' l-esportazzjonijiet Ċiniżi aġixxew bħala l-ogħla limitu u ġiegħlu lill-industrija Komunitarja tallinea l-prezzijiet tagħha skond dan. Konsegwentement, il-prezzijiet ta’ l-industrija Komunitarja huma fi stat batut ħafna u l-industrija qed turi profitt baxx.52.  Biex tiġi stabbilita l-kontinwazzjoni ta' tnaqqis mill-kumarina li toriġina miċ-Ċina, il-prezzijiet kif joħorġu mill-fabbriki ta' l-industrija Komunitarja lill-klijenti mhux relatati ġew ipparagunati mal-prezzijiet ta' l-importazzjonijiet konfinali Komunitarji tas-CIF bl-użu tad- data tan-NM kif spjegat fil-premessi (22). Il-paragun wera li filwaqt li l-prezzijiet kienu viċin tal-prezz mingħajr dannu stabbilit għall-industrija Komunitarja, l-importazzjonijiet ma kinux qed innaqqsu l-prezzijiet ta' l-industrija Komunitarja.Tabella 42003 | 2004 | 2005 | 2006 | RIP |Ħażniet | 100 | 50.3 | 31 | 20.9 | 3.7 |Ishma tas-suq tas-C.I. | 100 | 98 | 136.5 | 149.3 | 148 |Prezzijiet | 100 | 90.4 | 93.7 | 96.6 | 97.3 |(g) Profitt53.  Il-profitt mill-bejgħ tal-prodott ikkonċernat għal klijenti mhux relatati fil-Komunità jidher li kien kemm kemm pożittiv matul l-RIP. Dan baqa' negattiv mis-sena 2004 'l quddiem b'titjib żgħir mis-sena 2006. Dan il-livell baxx ta' profitt hu parzjalment minħabba l-prezzijiet batuti ta' bejgħ kif spjegat fil-premessa (49) u (49), flimkien ma' żieda fil-prezz, notevolment f'dak li jikkonċerna l-prezz tal-materja prima. Titjib tal-produttività jista' biss parzjalment jikkumpensa għall-impatt negattiv ta' dawn l-elementi fuq il-profitt. B'mod ġenerali l-profitt kien ferm taħt il-profitt normali għall-perjodu kollu kkunsidrat.(h) Likwidità u ħila li jinġabar il-kapital54.  L-iżvilupp tal-likwidità ġġenerata mill-industrija Komunitarja relatata mal-bejgħ tal-prodott ikkonċernat fis-suq ta' l-UE jirrifletti l-iżvilupp tal-profitt. Ta' min jinnota li, filwaqt li l-likwidità kienet baxxa, din baqgħet b'valuri pożittivi matul il-perjodu ta' analiżi.55.  L-investigazzjoni stabbilixxiet li l-industrija Komunitarja mhi tesperjenza ebda diffikultà għal ġbir ta' kapital u li n-nefqa kapitali kienet ferm limitata matul il-perjodu ta' analiżi. L-abbiltà ta' ġbir ta' kapital ma tistax, madankollu, tiġi kkunsidrata bħala indikatur sinifikanti għal din l-investigazzjoni billi l-industrija Komunitarja hi grupp kbir li għalih il-produzzjoni ta' kumarina tirrappreżenta parti żgħira biss tat-total tal-produzzjoni tagħha. L-abbiltà li jinġabar kapital hi marbuta mill-viċin mal-prestazzjoni tal-grupp bħala xi ħaġa sħiħa aktar milli mal-prestazzjoni individwali tal-prodott ikkonċernat.(i) Impjiegi, produttività u pagi56.  L-impjiegi mill-industrija Komunitarja naqsu matul il-perjodu ta' analiżi b'mod partikolari mis-sena 2004 'l hawn. It-tnaqqis hu marbut ma' l-organizzazzjoni mill-ġdid tal-proċess ta' produzzjoni ta' kumarina mwettaq mill-industrija Komunitarja. Il-produttività ta' l-industrija Komunitarja mkejla f'termini ta' volum ta' produzzjoni għal kull persuna impjegata żdiedet b'mod ċar matul il-perjodu ta' investigazzjoni.57.  L-ispiża tal-pagi b'mod sħiħ naqas bħala konsegwenza diretta ta' l-organizzazzjoni mill-ġdid deskritta fil-premessa (55). Il-paga medja għal kull impjegat baqgħet fl-istess livell matul il-perjodu ta' analiżi.Tabella 52003 | 2004 | 2005 | 2006 | RIP |Impjegati | 100 | 86 | 61 | 57 | 57 |Pagi | 100 | 89.6 | 65.5 | 63.4 | 63.4 |Produttività | 100 | 76.4 | 111.8 | 129.4 | 135.3 |(j) Investiment u profitt mill-investiment58.  Matul il-perjodu ta' investigazzjoni, il-livell ta' investimenti laħaq il-quċċata tiegħu fl-2004, filwaqt li minn dak in-nhar 'l hawn dan beda jonqos. Fil-kundizzjonijiet attwali tas-suq, l-industrija Komunitarja hi aktar preokkupata li żżomm it-tagħmir eżistenti ta' produzzjoni milli tespandi l-kapaċità ta' produzzjoni.59.  Meqjus minn dan lat, il-profitt fuq l-investiment espress bħala r-relazzjoni bejn il-profitt nett ta' l-industrija Komunitarja u l-valur deprezzat ta' l-assi fissi tagħha jirrifletti t-tendenza tal-profitt kif spjegat fil-premessa (52).(k) Tkabbir60.  Kif spjegat mill-premessa (36) 'l quddiem il-volum tal-bejgħ ta' l-industrija Komunitarja fis-suq ta' l-UE żdied b'mod wiesa' u ppermetta lill-industrija Komunitarja biex tirkupra sehem sinifikanti mis-suq.(l) Kobor tal-marġni ta' dumping61.  L-analiżi fir-rigward tal-kobor tad-dumping trid tqis il-fatt li hemm miżuri fis-seħħ sabiex jeliminaw id-dumping li jagħmel ħsara. Madankollu, meta jitqies il-volum ta' importazzjonijiet matul l-RIP flimkien ma' livell sinifikanti ta' dumping misjub (ara l-premessa (28), l-impatt tiegħu fuq is-sitwazzjoni ta' l-industrija Komunitarja ma jistax jitqies li hu negliġibbli.(m) Irkupru mill-effetti ta' dumping ta' l-imgħoddi62.  Għandu jitqies ukoll li l-industrija Komunitarja ma kinitx se tkun kapaċi tirkupra minn dumping ta' l-imgħoddi wara l-impożizzjoni ta' miżuri antidumping fl-2002 minħabba prattiċi ta' evażjoni li kontrihom ġew biss adottati miżuri fl-2004 u l-2006. Qabel l-impożizzjoni ta' miżuri kontra l-evażjoni mill-Kunsill fuq l-Indja, it-Tajlandja, l-Indonesja u l-Malażja u l-aċċettazzjoni ta' l-impenn mill-Kummissjoni fl-2005, il-livell ta' importazzjonijiet mill-erba' pajjiżi ta' hawn fuq kienu konsiderabbli u żammew lill-industrija Komunitarja milli tirkupra mill-effetti ta' dumping.4. Konklużjoni dwar is-sitwazzjoni tas-suq Komunitarju63.  L-impożizzjoni ta' miżuri antidumping fuq l-importazzjonijiet ta' kumarina li toriġina mir-RPĊ u l-estensjoni tal-miżuri għall-pajjiżi li minnhom instabet evażjoni kellhom impatt pożittiv fuq l-industrija Komunitarja, billi dawn ippermettew irkupru parzjali minn sitwazzjoni ekonomika diffiċli. L-isforzi kontinwi magħmulin mill-industrija Komunitarja f'termini ta' tnaqqis fl-ispejjeż u żieda ta' produttività għal kull impjegat setgħu biss jikkontrobilanċjaw iż-żieda fil-prezzijiet tal-materja prima u t-tnaqqis fil-prezzijiet tal-bejgħ fis-suq Komunitarju.64.  Il-prattiċi ta' evażjoni tal-produtturi Ċiniżi, kif spjegat fil-premessa (33), jappoġġaw il-konklużjoni li l-produtturi esportaturi Ċiniżi għandhom interess qawwi li jidħlu fis-suq Komunitarju.65.  Wara li kkunsidrat l-analiżi ta' hawn fuq, is-sitwazzjoni ta' l-industrija Komunitarja għadha prekarja għalkemm il-miżuri servew biex illimitaw l-effetti ta' dannu tad-dumping. Kull żieda ta' importazzjonijiet bi prezzijiet iddampjati madankollu se taggrava probabbilment is-sitwazzjoni u ġġib fix-xejn l-isforzi kollha magħmula mill-industrija Komunitarja li se jkollha probabbilment twaqqaf il-produzzjoni tal-kumarina.F. IL-PROBABBILTÀ TA' RIKORRENZA TA' DANNU1. Probabbiltà ta' rikorrenza ta' dannu66.  Għal dak li għandu x'jaqsam ma' l-effett probabbli fuq l-industrija tal-Komunità ta' l-iskadenza tal-miżuri li qegħdin fis-seħħ, il-fatturi li ġejjin kienu konsidrati, skond l-elementi msemmija fil-qosor fil-premessi (28) sa (34).67.  L-industrija Komunitarja se żżid il-volum tal-bejgħ tagħha fis-suq Komunitarju bħala konsegwenza tal-miżuri fis-seħħ. Joħroġ ċar mid- data li s-sehem fis-suq ta' l-industrija Komunitarja żdied b'mod sinifikanti f'suq fejn il-konsum naqas bi 8 % matul il-perjodu ta' analiżi. Madankollu, l-industrija Komunitarja kompliet issofri minn dipressjoni fil-prezzijiet.68.  Kif spejgat hawn fuq fil-premessa (37) filwaqt li l-konsum naqas bi 8 %, il-previżjoni għall-konsum dinji ta' kumarina, għalkemm soġġetta sa ċertu punt għal tendenzi fil-moda, mhix mistennija daqstant tinbidel. Fin-nuqqas ta' miżuri, hemm indikazzjonijiet ċari li importazzjonijiet sinifikanti miċ-Ċina se jkomplu bi prezzijiet iddampjati. Barra minn hekk, il-kapaċità kbira ta' produzzjoni żejda fiċ-Ċina tissuġġerixxi li hemm probabbiltà sinifikanti li l-volumi ta' importazzjoni fil-Komunità se jiżdiedu jekk il-miżuri kellhom jitneħħew.69.  L-estensjoni ta' miżuri wara l-proċedimenti kontra l-evażjoni kienet b'mod wiesa' effettiva f'termini ta' twaqqif ta' prattiċi ta' evażjoni tal-prodott ikkonċernat li joriġina fir-RPĊ iżda li hu kkunsinnat mill-Indja, mit-Tajlandja, mill-Indoneżja u mill-Malażja. Hu probabbli li l-produttiri esportaturi Ċiniżi se jkollhom ikomplu bi prattiċi aggressivi ta' prezzijiet fil-Komunità sabiex jikkumpensaw għas-sehem tas-suq li ntilfilhom meta twaqfet l-evażjoni.70.  Kif konkluż hawn fuq fil-premessa 29 l-investigazzjoni stabbiliet li jkun hemm inċentiv ċar għall-esportaturi Ċiniżi biex jibagħtu volumi kbar lejn il-Komunità li kieku l-miżuri kellhom jitħallew jiskadew. Dan jippermetti lill-esportaturi Ċiniżi biex jużaw parti mill-kapaċità eċċessiva tagħhom.71.  Il-probabbiltà ta' dan l-iżvilupp hi aktar u aktar appoġġjata bil-fatt li l-prezzijiet fil-Komunità huma ogħla mill-prezzijiet Ċiniżi ta' esportazzjoni lejn pajjiżi terzi. Dan ċertament se jinkoraġġixxi lill-produtturi Ċiniżi biex iżidu l-attivitajiet fis-suq Komunitarju.72.  Iż-żieda fl-importazzjonijiet bi prezzijiet baxxi, li se tkun il-konsegwenza probabbli tat-tneħħija ta' miżuri, se jkollha probabbilment ukoll effetti ta' detriment sinifikanti fuq l-industrija Komunitarja. F'ċirkostanzi bħal dawn l-industrija Komunitarja se jkollha jew issegwi t-tnaqqis fil-prezzijiet sabiex iżżomm is-sehem tas-suq, jew inkella żżomm prezzijiet ta' bejgħ fil-livell attwali u minflok titlef klijenti u bejgħ eventwali. Fl-ewwel każ, l-industrija Komunitarja se jkollha topera b'telf u fil-każ l-ieħor it-telf ta' bejgħ bħala tali jwassal eventwalment għal spejjeż miżjuda segwiti b'telf.73.  Għalhekk, jekk l-importazzjonijiet kellhom jiżdiedu kif previst fil-każ ta' tmiem ta' miżuri, l-investigazzjoni wriet li hemm probabbiltà ċar ta' rikorrenza ta' dannu għall-industrija Komunitarja li diġà tinsab fi stat fraġli. Essenzjalment, ma jkunx aktar vijabbli għall-industrija Komunitarja li tkompli l-produzzjoni tal-kumarina.G. INTERESS TAL-KOMUNITÀ1. Introduzzjoni74.  Skond l-Artikolu 21 tar-Regolament bażiku, il-Kummissjoni eżaminat jekk titwil tal-miżuri kontra d-dumping eżistenti jmurx b'mod globali kontra l-interess tal-Komunità. L-interess tal-Komunità ġie stabbilit fuq il-bażi ta' stima tad-diversi interessi involuti kollha, jiġifieri dawk ta' l-industrija Komunitarja, ta' l-importaturi/negozjanti u ta' l-utenti tal-kurmarina. Sabiex ikun stmat l-impatt probabbli taż-żamma jew it-tneħħija tal-miżuri, il-Kummissjoni talbet informazzjoni mill-partijiet interessati kollha li ssemmew hawn fuq.75.  Fuq il-bażi ta' dan, kien eżaminat jekk, minkejja l-konklużjonijiet dwar il-probabbiltà ta' kontinwazzjoni ta' dumping jew rikorrenza probbabbli ta' dannu, kien hemm raġunijiet kompulsivi li jwasslu għall-konklużjoni li mhuwiex fl-interess tal-Komunità li jinżammu l-miżuri f'dan il-każ partikolari.2. Interess ta' l-industrija Komunitarja76.  Se jkun b'mod ċar fl-interess ta' l-uniku produttur Komunitarju li jkun jista' jkompli bil-produzzjoni ta' kumarina.77.  Hu wkoll ikkunsidrat li, li kellhom jitwaqqfu l-miżuri antidumping, id-dumping probabbilment se jitkompla u jiżdied u jwassal għal deterjorament kontinwu tas-sitwazzjoni ta' l-industrija Kominitarja, sal-punt fejn l-industrija jkollha probabbilment tisparixxi.78.  B'mod ġenerali, jista' jiġi konkluż li l-kontinwazzjoni ta' miżuri b'mod ċar se jkun fl-interess ta' l-industrija Komunitarja.3. Interessi ta' l-importaturi u l-utenti79.  Ġew ikkuntattjati u mibgħutin kwestjonarji lil 13-il importatur u 10 utenti industrijali. Is-servizzi tal-Kummissjoni rċevew erba' tweġibiet minn kumpaniji li qablu li jikkooperaw.80.  Mill-erba' tweġibiet, wieħed mill-esportaturi wera oġġezzjoni għall-miżuri, billi hu kien primarjament preokkupat dwar il-prezz meta jinġieb il-prodott ikkonċernat. Din il-kumpanija madankollu stqarret ukoll li l-impatt ta' l-ispiża tal-kumarina fuq l-ispiża totali ta' produzzjoni hu ferm limitat.81.  Għalkemm il-prodott ikkonċernat jintuża minn industriji oħrajn, fejn ta' spiss ma jistax jiġi sostitwit, l-importanza tiegħu fil-kompożizzjoni tal-prodott lest hi ferm limitata kemm bħala kwanitajiet kif ukoll bħala prezzijiet, fil-biċċa l-kbira tal-każijiet anqas minn perċentwali. L-impatt tad-dazju fuq l-utent kif ukoll fuq il-konsumaturi aħħarin hu għalhekk ferm limitat.82.  Xi utenti stqarrew li kellhom preferenza qawwija għal kumarina ta' oriġini Komunitarja minħabba l-vantaġġi fil-kwalità tagħha. Dawn l-utenti jistgħu jiġu affettwati serjament jekk l-industrija Komunitarja kellha twaqqaf il-produzzjoni tagħha bħala riżultat tat-tneħħija tal-miżuri.83.  Waqt l-analiżi ta' l-interess tal-Komunità, għandha titqies il-ħtieġa li jiġu eliminati l-effetti ta' dumping ta' dannu li jgħawġu l-kummerċ u li tiġi stabbilita mill-ġdid kompetizzjoni effettiva, b'mod partikolari. F'dan ir-rigward ta' min jinnota li s-suq dinji tal-kumarina hu ferm ikkonċentrat bi ftit produtturi, bl-aktar importanti fosthom misjuba fiċ-Ċina u fil-Komunità. Minn dan lat, is-salvagwardjar ta' diversi sorsi ta' forniment (inkluża l-industrija Komunitarja) għandu jitqies bħala importanti. Madankollu, ta' min wieħed ifakkar li l-għan tal-miżuri antidumping mhux li jillimita l-forniment mis-sorsi barra l-Komunità, u li l-kumarina li toriġina fiċ-Ċina tista' tkompli tiġi importata fil-Komunità bi kwantitajiet suffiċjenti.84.  Il-kunsiderazzjonijiet ta' hawn fuq meqjusa flimkien mal-livell baxx ta' kooperazzjoni, jikkonfermaw li l-importaturi u l-utenti ma batew ebda effett negattiv sostenzjali fuq is-sitwazzjoni ekonomika tagħhom bħala riżultat tal-miżuri attwalment fis-seħħ. Barra minn hekk, l-investigazzjoni ma wrietx li effetti negattivi ta' din ix-xorta se jaggravaw li kieku kellhom jittawlu l-miżuri.4. Konklużjoni dwar l-interess tal-Komunità85.  B'kunsiderazzjoni għal dak li ntqal hawn fuq, hu konkluż li ma hemm ebda raġuni konvinċenti l-kontinwazzjoni tal-miżuri tkun kontra l-interessi Komunitarji.H. IL-MIŻURI ANTIDUMPING86.  Il-partijiet kollha kienu informati bil-fatti u l-konsiderazzjonijiet essenzali li fuq il-bażi tagħhom hemm l-intenzjoni li tiġi rrakkomandata ż-żamma tal-miżuri attwali. Huma ngħataw ukoll perjodu biex jagħmlu rappreżentazzjonijiet sussegwenti għal dan l-iżvelar.87.  Minn dak li ssemma hawn fuq jirriżulta li l-miżuri kontra d-dumping li fil-preżent qegħdin fis-seħħ fil-konfront ta' l-importazzjoni tal-kumarina li toriġina fir-Repubblika tal-Poplu taċ-Ċina għandhom jinżammu.88.  Kif deskrit fil-premessa (1), id-dazji antidumping fis-seħħ fuq importazzjonijiet tal-prodott ikkonċernat mir-RPĊ ġew estiżi biex ikopru, addizzjonalment, l-importazzjonijiet ta' kumarina kkunsinnata mill-Indja, mit-Tajlandja, mill-Indoneżja u mill-Malażja, kemm jekk iddikjarati li joriġinaw fl-Indja, it-Tajlandja, l-Indoneżja u l-Malażja kemm jekk le. Id-dazju antidumping li jrid jinżamm fuq l-importazzjonijiet tal-prodott ikkonċernat, għandu jkompli jiġi estiż għal importazzjonijiet ta' kumarina kkunsinnata mill-Indja, mit-Tajlandja, mill-Indoneżja u mill-Malażja, kemm jekk iddikjarat li joriġina mill-Indja, mit-Tajlandja, mill-Indoneżja u mill-Malażja kemm jekk le. L-esportaturi produtturi Indjan imsemmi fil-premessa (1) li ġie eżentat mill-miżuri fuq il-bażi ta' l-impenn aċċettat mill-Kummissjoni għandu jkompli jkun eżentat mill-miżuri kif imposti b'dan ir-Regolament taħt l-istess kundizzjonijiet.ADOTTA DAN IR-REGOLAMENT:Artikolu 11. Dazju definittiv antidumping hu b'dan impost fuq l-importazzjoni ta' kumarina li taqa' fl-ambitu tal-kodiċi NM ex 2932 21 00 (Kodiċi TARIC 2932 21 00 19) li toriġina fir-Repubblika tal-Poplu taċ-Ċina.2. Ir-rata ta' dazju hi ffissata għal EUR 3 479 għal kull tunnellata.3. Id-dazju definittiv ta' antidumping ta' EUR 3 479 għal kull tunnellata applikabbli għal importazzjonijiet li joriġinaw fiċ-Ċina hu hawnhekk estiż għal importazzjonijiet ta' l-istess prodott imsemmi fl-1 paragrafu kkunsinnat mill-Indja, mit-Tajlandja, mill-Indoneżja u mill-Malażja kemm jekk iddikjarat bħala li joriġina mill-Indja, mit-Tajlandja, mill-Indoneżja u mill-Malażja kemm jekk le. (kodiċi TARIC 2932 21 00 11, 2932 21 00 15 u 2932 21 00 16).Artikolu 2Sakemm ma jkunx speċifikat mod ieħor, id-dispożizzjonijiet fis-seħħ li jikkonċernaw id-dazji tad-dwana għandhom japplikaw.Artikolu 3Dan ir-Regolament għandu jidħol fis-seħħ l-għada tal-pubblikazzjoni tiegħu fil-Ġurnal Uffiċjali ta' l-Unjoni Ewropea.Artikolu 4Fil-każijiet fejn il-merkanzija tkun sofriet danni qabel id-dħul fiċ-ċirkolazzjoni libera u, għalhekk, il-prezz li tħallas jew li hu pagabbli hu mqassam biex jiġi stabbilit il-valur tad-dwana skond l-Artikolu 145 tar-Regolament tal-Kummissjoni (KEE) Nru 2454/93, l-ammont tad-dazju ta' antidumping, ikkalkulat fuq il-bażi ta' l-ammont stabbiliti hawn fuq, għandu jitnaqqas b'perċentwali li jikkorrispondi mat-tqassim tal-prezz li tħallas jew li hu pagabbli.Dan ir-Regolament għandu jorbot fl-intier tiegħu u hu applikabbli direttament fl-Istati Membri kollha.Magħmul fi Brussell,Għall-KunsillIl-President[…] [1] ĠU L 56, 6.3.1996, p. 1. Ir-Regolament kif l-aħħar emendat bir-Regolament (KE) Nru 2117/2005 (ĠU L 340, 23.12.2005, p. 17).[2] ĠU L 123, 9.5.2002, p. 1. Ir-Regolament kif meendat l-aħħar mir-Regolament (KE) Nru 1854/2003 (ĠU L 272, 23.10.2003, p. 1).[3] ĠU L 396, 31.12.2004, p. 18[4] ĠU L 311, 10.11.2006, p. 1[5] ĠU L 1, 4.1.2005, p. 15[6] ĠU C 103, 8.5.2007, p. 15.[7] Għal raġunijiet ta’ kunfidenzjalità, minħabba li produttur wieħed Komunitarju jikkostitwixxi l-industrija Komunitarja; iċ-ċifri misjuba f’dan ir-Regolament se jiġu indiċjati jew mogħtija b’mod approssimattiv.


title: Proposta għal regolament tal-Kunsill li jemenda r-regolament tal-Kunsill (KE, EURATOM) Nru 1150/2000 li jimplimenta d-Deċiżjoni 2000/597/KE, Euratom dwar is-sistema tar-riżorsi proprji tal-Komunitajiet

text:
Avviż Legali Importanti

|

52008PC0223

	[pic] | KUMMISSJONI TAL-KOMUNITAJIET EWROPEJ |Brussel 29.4.2008KUMM(2008) 223 finali2008/0089 (CNS)Proposta għalREGOLAMENT TAL-KUNSILLli jemenda r-Regolament tal-Kunsill (KE, EURATOM) Nru 1150/2000 li jimplimenta d-Deċiżjoni 2000/597/KE, Euratom dwar is-sistema tar-riżorsi proprji tal-Komunitajiet(preżentata mill-Kummissjoni)MEMORANDUM TA’ SPJEGAZZJONIL-għan ta' din il-proposta huwa li taġġorna r-regolamenti finanzjarji skond id-Deċiżjoni l-ġdida tal-Kunsill 2007/436/KE, Euratom, tas-7 ta' Ġunju 2007 dwar is-sistema tar-riżorsi proprji tal-Komunitajiet Ewropej (minn hawn 'il quddiem imsejħa 'ORD 2007')[1]. Il-proposta tqis ukoll l-evoluzzjoni tal-leġiżlazzjoni tal-Komunità sa mill-aħħar emendi introdotti mir-Regolament tal-Kunsill (KE, Euratom) Nru 2028/2004[2].L-emendi proposti mill-Kummissjoni huma mqassra hawn taħt:1. DISPOżIZZJONIJIET LI GħANDHOM JIġU EMENDATI BħALA RIżULTAT TAD-DEċIżJONI 2007/436/KE, EURATOMa. Eliminazzjoni tad-distinzjoni bejn id-dazji agrikoli u d-dazji ta' l-importazzjoniWara l-implimentazzjoni fil-liġi ta’ l-UE tal-ftehimiet konklużi waqt l-Uruguay Round, m'għad hemm l-ebda differenza materjali bejn id-dazji agrikoli u dawk doganali. Għalhekk id-distinzjoni magħmula bejn dawn iż-żewġ dazji tneħħiet fl-ORD 2007 u l-istess għandu jsir fir-Regolament Nru 1150/2000.b. Inklużjoni ta' tnaqqis gross għall-Olanda u l-Iżvezja mill-kontribuzzjonijiet tagħhom ibbażati fuq id-DGN għall-perjodu 2007 – 2013Skond l-ORD 2007, l-Olanda u l-Iżvezja se jirċievu tnaqqis gross fil-kontribuzzjonijiet tagħhom ibbażati fuq id-DGN għall-perjodu 2007 - 2013. L-ORD 2007 jispeċifika l-ammont ta' dan it-tnaqqis (li għandu jiġi adattat għall-prezzijiet kurrenti) u jindika li dan it-tnaqqis għandu jingħata biss wara li tiġi kkalkulata l-korrezzjoni favur ir-Renju Unit. Dan it-tnaqqis għandu jiġi ffinanzjat mill-Istati Membri kollha permezz tal-wieħed minn tnax ta' kull xahar.L-ishma ta' l-Olanda u l-Iżvezja mill-finanzjament tal-korrezzjoni tar-Renju Unit ma jiġux imnaqqsa b'dan it-tnaqqis għax dan jingħata biss wara l-kalkolu tal-korrezzjoni tar-Renju Unit u l-finanzjament tiegħu.Il-proposta tistabbilixxi l-proċedura u ż-żmien għall-finanzjament tat-tnaqqis gross. Bħal fil-każ tal-korrezzjoni tar-Renju Unit, it-tnaqqis jingħata lill-Olanda u lill-Iżvezja permezz ta' wieħed minn tnax kull xahar. Is-sejħa għal ħlasijiet bil-qudddiem tal-wieħed minn tnax ta' kull xahar fl-ewwel kwart tas-sena, li jsiru fid-dawl tal-ħtiġijiet speċifiċi ta' l-EAGF u l-pożizzjoni tal-likwidità tal-Komunità, se tapplika wkoll għall-ammonti mitluba mill-Istati Membri għat-tnaqqis gross għall-Olanda u l-Iżvezja. Għaldaqstant, l-Artikoli 6(3) u 10(3) għandhom jiġu adattati f'dan is-sens.Jidher ukoll neċessarju li jiġi stabbilit fir-Regolament Nru 1150/2000 li, ladarba s-sena baġitarja kkonċernata ntemmet, il-finanzjament ta' l-ammonti grossi ma jiġix immodifikat meta jinbidlu ċ-ċifri tad-DGN tas-snin finanzjarji skond l-Artikolu 2(2) tar-Regolament Nru 1287/2003. Dan ifisser li l-finanzjament tat-tnaqqis gross mogħti lill-Olanda u lill-Iżvezja ma jiġix revedut kull darba li jkun hemm data ġdida aġġornata għar-riżorsa tad-DGN. Diġà hemm klawżola simili għall-aġġustament ikkalkulat għan-nuqqas ta' parteċipazzjoni ta' xi Stati Membri f'azzjonijiet jew politiki speċifiċi ta' l-Unjoni.2. EMENDI TEKNIċI MHUX MARBUTA MA' ORD 2007a. Referenzi PGN/DGNMis-sena 2002 'il quddiem, ġie użat id-DGN minflok il-PGN bħala r-referenza għar-riżorsa addizzjonali. Għaldaqstant, ir-referenzi għall-PGN għandhom jiġu sostitwiti b'referenzi għad-DGN.F'dan il-kuntest, għandhom jissemmew il-kwistjonijiet li ġejjin:- Il-kalkolu tal-bilanċi tal-VAT u d-DGN għal xi Stati Membri għadu jista' jikkonċerna xi snin ta' qabel l-2002. F'dak il-perjodu, ir-referenza għar-riżorsa addizzjonali kienet għall-PGN. Minħabba li l-PGN u d-DGN huma żewġ aggregati makroekonomiċi differenti, se jiġi ddikjarat fl-Artikolu 10 liema aggregat huwa applikabbli sas-sena 2002 u warajha.- Ir-Regolament Nru 2028/2004 ħassar l-Artikolu 10(5) tar-Regolament Nru 1150/2000 dwar l-aġġustamenti tal-kontribuzzjonijiet finanzjarji tal-PGN (imħallsa minn Spanja, il-Portugall u l-Greċja għal perjodu limitat wara l-adeżjoni tagħhom). Madankollu, referenzi oħra għall-kontribuzzjonijiet finanzjarji tal-PGN ma ġewx mibdula fl-Artikolu 5 u l-Artikolu 10(6). Ladarba dawn ir-riżorsi m'għadhomx jeżistu, dawn ir-referenzi għandhom jitħassru.Minbarra dan, ir-referenzi għad-Direttiva 89/130 (marbuta mal-PGN) għandhom jiġu supplimentati, fejn meħtieġ, bir-referenzi li jikkorrispondu magħhom għar-Regolament Nru 1287/2003 (relatati mad-DGN).b. L-antiċipazzjoni tal-wieħed minn tnax ta' kull xahar skond il-ħtiġijiet speċifiċi tal-pożizzjoni tal-likwidità ta' l-EAGF u tal-KomunitàKif qiegħed bħalissa, l-Artikolu 10(3)(2) tar-Regolament Nru 1150/2000 jindika li, abbażi tal-ħtiġijiet speċifiċi tal-ħlas ta' l-ispejjeż tas-Sezzjoni ta' Garanzija ta' l-EAGGF, skond ir-Regolament (KEE) Nru 1765/92 u abbażi tal-pożizzjoni tal-likwidità tal-Komunità, l-Istati Membri jistgħu jiġu mistiedna jantiċipaw b'xahar jew b'xahrejn wieħed minn tnax jew parti minnu tar-riżorsi proprji, minbarra r-riżorsi proprji tradizzjonali. Il-bidliet li ġejjin huma meħtieġa sabiex isseħħ din id-dispożizzjoni:- Ir-Regolament Nru 1765/92 ilu mhux fis-seħħ sa mill-1999. Fil-preżent, għandha ssir referenza għar-Regolament Nru 1782/2003.- Sa mit-tmiem ta' l-2006, is-Sezzjoni ta' Garanzija ta' l-EAGGF ġiet sostitwita mill-Fond Agrikolu Ewropew ta' Garanzija (EAGF) u għandha tiġi użata r-referenza l-ġdida.c. Ir-Riżerva dwar is-self u l-garanziji tas-self u r-riżerva għall-għajnuna ta' emerġenzaSa mill-baġit ta' l-2007 'l quddiem, il-Ftehim Interistituzzjonali l-ġdid m'għadux jipprovdi għal intestatura speċifika għar-riżerva dwar is-self u l-garanziji tas-self u r-riżerva għall-għajnuna ta' emerġenza. Fi ħdan il-baġit, ir-riżerva ta' l-għajnuna ta' emerġenza hija trattata bħala proviżjoni u l-approprjazzjonijiet għall-ħlasijiet li jikkorrispondu magħha jiddaħħlu fil-baġit biss meta meħtieġ. Ir-riżerva għas-self u l-garanziji tas-self saret nefqa obbligatorja tal-baġit ġenerali.Għaldaqstant, fuq in-naħa tad-dħul, m'għadx hemm il-ħtieġa għal mekkaniżmu speċifiku għall-finanzjament tan-nefqa li tirrigwarda dawn ir-riżervi għaliex dawn huma trattati bl-istess mod bħall-infiq l-ieħor, permezz ta' sejħiet normali ta' kull xahar. Għaldaqstant, ir-referenzi għal dawn ir-riżervi fl-Artikolu 10 tar-Regolament Nru 1150/2000 m'għadhomx meħtieġa.d. Ġestjoni effiċjenti tal-kontijiet tar-riżorsi proprjiBil-għan li tinkiseb ġestjoni effiċjenti u immedjata tal-kontijiet tar-riżorsi proprji tal-Kummissjoni hemm il-ħtieġa li d-dispożizzjonijiet ta' l-Artikoli 9(1a) u 12(5) jiġu allineati mal-prattiki standard applikati fis-settur bankarju.Għaldaqstant, huwa propost li l-Istati Membri jew il-korpi maħtura minnhom jipprovdu lill-Kummissjoni, fil-jum meta r-riżorsi proprji jkunu kkreditati lill-kont miżmum f'isimha, jew bir-rendikont tal-kont ta' kuljum fejn jintwerew dawk il-krediti jew, għall-inqas, bin-notifiki individwali ta' kreditu għal kull waħda minn dawn it-tranżazzjonijiet. Huwa wkoll propost li l-perjodu kurrenti għat-trażmissjoni tad-dikjarazzjonijiet wara li jiġi kkreditat il-kont jitnaqqas b'jum wieħed. Fil-futur, dan il-perjodu se jkun ta' jumejn ta' xogħol.Modifiki simili huma proposti għall-Artikolu 12(5), li jkopri l-kwistjoni ta' meta l-Istati Membri jew il-korpi appuntati minnhom għandhom jeżegwixxu l-ordnijiet tal-Kummissjoni ta' ħlasijiet u ta' movimenti ta' fondi. Il-limitu ta' żmien il-ġdid propost għall-ordnijiet ta' ħlas huwa ta' tlitt ijiem tax-xogħol (li hija l-prattika fl-Istati Membri). L-Istati Membri għandhom jirrappurtaw lill-Kummissjoni dwar l-eżekuzzjoni fi żmien jumejn tad-dati kontabbli stabbiliti bl-istruzzjoni tal-Kummissjoni.Minbarra dan, il-proposta tillimita l-mezzi tan-notifika biss għat-trażmissjoni elettronika tad- data , minħabba li fil-biċċa l-kbira ta' l-Istati Membri huma disponibbli l-mezzi ta' l-informatika u minħabba li din hija l-prattika kurrenti tagħhom.e. Il-konsolidazzjoni ta' l-Artikolu 10L-emendi li ġejjin għall-Artikolu 10 jissupplimentaw numru ta' emendi tekniċi diġà introdotti permezz tar-Regolament Nru 2028/2024. Għal raġunijiet ta' ċarezza u razzjonalità, huwa propost li r-Regolament ta' emenda għandu jinkorpora fih test konsolidat sħiħ ta' dak l-Artikolu.3. ID-DħUL FIS-SEħħL-emendi relatati ma' l-ORD 2007 jistgħu jidħlu fis-seħħ biss ladarba d-deċiżjoni tkun ġiet addottata mill-Istati Membri kollha skond l-obbligi kostituzzjonali tagħhom. Għaldaqstant, ir-regolament propost għandu jidħol fis-seħħ fl-istess jum meta jidħol fis-seħħ l-ORD 2007, b'effett retroattiv sa mill-1 ta' Jannar 2007.2008/0089 (CNS)Proposta għalREGOLAMENT TAL-KUNSILLli jemenda r-Regolament tal-Kunsill (KE, EURATOM) Nru 1150/2000 li jimplimenta d-Deċiżjoni 2000/597/KE, Euratom dwar is-sistema tar-riżorsi proprji tal-KomunitajietIL-KUNSILL TA' L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea, u b'mod partikolari l-Artikolu 279(2) tiegħu,Wara li kkunsidra t-Trattat li jistabbilixxi l-Komunità Ewropea ta' l-Enerġija Atomika, u b’mod partikolari l-Artikolu 183 tiegħu,Wara li kkunsidra d-Deċiżjoni tal-Kunsill 2007/436/KE, Euratom tas-7 ta' Ġunju 2007 dwar is-sistema tar-riżorsi proprji tal-Komunitajiet Ewropej[3], u partikolarment l-Artikolu 8(2) tiegħu,Wara li kkunsidra l-proposta mill-Kummissjoni[4],Wara li kkunsidra l-opinjoni tal-Parlament Ewropew[5],Wara li kkunsidra l-opinjoni tal-Qorti ta’ l-Awdituri[6],Billi:(1) Il-Kunsill Ewropew fil-laqgħa tiegħu ta' Brussell fil-15 u s-16 ta' Diċembru 2005 ħareġ numru ta' konklużjonijiet dwar is-sistema tar-riżorsi proprji tal-Komunitajiet, li wasslu għall-adozzjoni tad-Deċiżjoni 2007/436/KE, Euratom.(2) Taħt l-Artikolu 2(1)(a) tad-Deċiżjoni 2007/436/KE, Euratom m'hemm l-ebda distinzjoni bejn id-dazji agrikoli u d-dazji doganali.(3) Skond it-tieni subparagrafu ta' l-Artikolu 2(5) tad-Deċiżjoni 2007/436/KE, Euratom, għall-perjodu 2007 - 2013, l-Olanda u l-Iżvezja għandhom jibbenefikaw minn tnaqqis gross mill-kontribuzzjonijiet rispettivi tagħhom tad-dħul gross nazzjonali (DGN) li għandu jiġi ffinanzjat mill-Istati Membri kollha. M'għandu jkun hemm l-ebda reviżjoni sussegwenti tal-finanzjament ta' dak it-tnaqqis gross f'każ ta' modifiki sussegwenti taċ-ċifra tad-DGN.(4) Filwaqt li jitqies il-fatt li d-Deċiżjoni 2007/436/KE, Euratom tagħmel referenza għad-DGN minflok għall-prodott gross nazzjonali (PGN), huwa xieraq li r-Regolament tal-Kunsill (KE, Euratom) Nru 1150/2000[7], jiġi allineat ma' dan,(5) Is-sistema tar-riżorsi proprji tal-Komunitajiet Ewropej m'għadhiex tipprovdi għall-kontribuzzjonijiet finanzjarji tal-PGN, u għalhekk mhuwiex aktar meħtieġ li ssir referenza għalihom fir-Regolament (KE, Euratom) Nru 1150/2000.(6) Bil-għan li jkun hemm ġestjoni effiċjenti tal-kontijiet tar-riżorsi proprji tal-Kummissjoni, għandhom jiġu stabbiliti dispożizzjonijiet speċifiċi sabiex tiġi allineata t-trażmissjoni tad-data u l-perjodi tar-rappurtar mal-prattika bankarja kurrenti.(7) Sa mill-baġit ta' l-2007 'l quddiem, il-Ftehim Interistituzzjonali bejn il-Parlament Ewropew, il-Kunsill u l-Kummissjoni dwar id-dixxiplina baġitarja u l-ġestjoni finanzjarja tajba[8] m'għadux jipprevedi mekkaniżmu finanzjarju speċifiku għar-riżerva dwar self u garanziji ta' self u r-riżerva għall-għajnuna ta' emerġenza. Ir-riżerva għall-għajnuna ta' emerġenza tiddaħħal fil-baġit bħala proviżjoni u r-riżerva għas-self u l-garanziji tas-self titqies bħala nefqa obbligatorja fil-baġit ġenerali.(8) Ir-Regolament (KE, Euratom) Nru 1150/2000 għandu għalhekk jiġi emendat f'dan is-sens.(9) Filwat li jitqies l-Artikolu 11 tad-Deċiżjoni 2007/436/KE, Euratom, dan ir-Regolament għandu jidħol fis-seħħ fl-istess jum bħal dik id-Deċiżjoni u għandu jkun effettiv sa mill-1 ta' Jannar 2007,ADOTTA DAN IR-REGOLAMENT:Artikolu 1Ir-Regolament (KE, Euratom) Nru 1150/2000 huwa emendat kif ġej:1.  Fit-titolu, it-terminu "Deċiżjoni 2000/597/KE, Euratom dwar is-sistema tar-riżorsi tagħhom tal-Komunitajiet" huwa sostitwit bit-terminu "Deċiżjoni 2007/436/KE, Euratom dwar is-sistema tar-riżorsi proprji tal-Komunitajiet Ewropej";2.  L-Artikolu 1 huwa sostitwit b'dan li ġej:“Artikolu 1Ir-riżorsi proprji tal-Komunitatijiet Ewropej li hemm dispożizzjoni dwarhom fid-Direttiva 2007/436/KE, Euratom*, minn hawn 'il quddiem imsejħa "ir-riżorsi proprji" għandhom ikunu disponibbli għall-Kummissjoni u spezzjonati kif speċifikat f'dan ir-Regolament, bla ħsara għar-Regolament (KEE, Euratom) Nru 1553/89**, ir-Regolament tal-Kunsill (KE, Euratom) Nru 1287/2003*** u d-Direttiva tal-Kunsill 89/130/KEE, Euratom****.* ĠU L 163, 21.6.2007, p. 17.** ĠU L 155, 7.6.1989, p. 9.*** ĠU L 181, 19.7.2003, p. 1.**** ĠU L 49, 21.2.1989, p. 26.”;3.  Fl-Artikolu 2(1) it-terminu "Artikolu 2(1)(a) u (b) tad-Deċiżjoni 2000/597/KE, Euratom" huwa sostitwit bit-terminu "Artikolu 2(1)(a) tad-Deċiżjoni 2007/436/KE, Euratom";4.  It-tieni paragrafu ta’ l-Artikolu 3 huwa sostitwit b’dan li ġej:"Id-dokumenti ta' appoġġ li jirrigwardaw proċeduri statistiċi u l-bażijiet li hemm referenza dwarhom fl-Artikolu 3 tar-Regolament (KE, Euratom) Nru 1287/2003 għandhom jinżammu mill-Istati Membri sat-30 ta' Settembru tar-raba' sena wara s-sena finanzjarja kkonċernata.";5.  L-Artikolu 5 huwa sostitwit b'dan li ġej:“Artikolu 5Ir-rata msemmija fl-Artikolu 2(1)(c) tad-Deċiżjoni 2007/436/KE, Euratom, li għandha tkun iffissata fil-proċedura tal-baġit, għandha tkun ikkalkulata bħala perċentwal tas-somma tal-previżjoni tad-dħul gross nazzjonali, (minn hawn 'il quddiem imsejjaħ "DGN") ta' l-Istati Membri b'tali mod li tkopri bis-sħiħ dik il-parti tal-baġit li ma tkunx iffinanzjata mid-dħul imsemmi fl-Artikolu 2(1)(a) u (b) tad-Deċiżjoni 2007/436/KE, Euratom, mill-kontribuzzjonijiet finanzjarji għal programmi supplimentari ta' riċerka u żvilupp teknoloġiku u dħul ieħor.Dik ir-rata għandha tiġi espressa fil-baġit b'figura li jkun fiha postijiet deċimali kemm ikun meħtieġ sabiex ir-riżorsa bbażata fuq id-DGN tinqasam bejn l-Istati Membri.";6.  fl-Artikolu 6(3), il-punt (c) huwa sostitwit b'dan li ġej:“(c) Ir-riżorsa tal-VAT u r-riżorsa addizzjonali, filwaqt li jitqies l-effett fuq dawn ir-riżorsi tal-korrezzjoni mogħtija lir-Renju Unit u t-tnaqqis gross mogħti lill-Olanda u lill-Iżvezja għandhom, madankollu, jitniżżlu fil-kontijiet kif speċifikat fil-punt (a) kif ġej:-  il-wieħed minn tnax msemmija fl-Artikolu 10(3) għandu jiġi reġistrat fl-ewwel jum ta' xogħol ta' kull xahar,-  il-bilanċi msemmija fl-Artikolu 10(4) u (6) u l-aġġustamenti msemmija fl-Artikolu 10(5) u (7) għandhom jiġu rreġistrati annwalment, minbarra għall-aġġustamenti partikolari msemmija fl-ewwel inċiż ta' l-Artikolu 10(5), li għandhom jitniżżlu fil-kontijiet fl-ewwel jum ta' xogħol tax-xahar ta' wara l-ftehim bejn l-Istat Membru kkonċernat u l-Kummissjoni.";-  L-Artikolu 9(1a) huwa sostitwit b'dan li ġej:“1a. L-Istati Membri jew il-korpi appuntati minnhom għandhom jittrażmettu lill-Kummissjoni, b'mezzi elettroniċi:(a) fl-ewwel jum ta' xogħol li fih ir-riżorsi proprji ikunu kkreditati fuq il-kont tal-Kummissjoni, rendikont tal-kont jew avviż ta' kreditu li juri d-dħul tar-riżorsi proprji;(b) bla ħsara għall-punt (a), sa mhux aktar tard mit-tieni jum tax-xogħol wara l-ikkreditar tal-kont, rendikont tal-kont li juri d-dħul tar-riżorsi proprji.";7.  L-Artikolu 10 huwa sostitwit b'dan li ġej:“Artkolu 101. Wara t-tnaqqis ta' l-ispejjeż tal-ġbir skond l-Artikolu 2(3) u l-Artikolu 10(3) tad-Deċiżjoni 2007/436/KE, Euratom id-dħul tar-riżorsi proprji msemmi fl-Artikolu 2(1)(a) ta' dik id-Deċiżjoni għandu jsir mhux aktar tard mill-aħħar jum ta' xogħol ta' wara d-19-il jum tat-tieni xahar ta' wara x-xahar li fih l-intitolament kien ġie stabbilit skond l-Artikolu 2 ta' dan ir-Regolament.B'danakollu, għal intitolamenti murija fil-kontijiet separati skond l-Artikolu 6(3)(b) id-dħul għandu jsir mhux aktar tard mill-ewwel jum tax-xogħol ta' wara d-19-il jum tat-tieni xahar wara x-xahar li fih l-intitolamenti jkunu irkuprati.2. Jekk meħtieġ, l-Istati Membri jistgħu jkunu mistiedna mill-Kummissjoni biex iressqu 'l quddiem b'xahar id-dħul tar-riżorsi għajr ir-riżorsi tal-VAT u r-riżorsi addizzjonali fuq il-bażi ta' l-informazzjoni disponibbli għalihom fil-15 ta' l-istess xahar.Kull reġistrazzjoni ta' ammont imressaq ‘il quddiem jista' jkun aġġustat fix-xahar ta' wara meta jseħħ id-dħul imsemmi fil-paragrafu 1. Dan l-aġġustament ikun jinvolvi r-reġistrazzjoni negattiva ta' ammont ugwali għal dak mogħti fir-reġistrazzjoni mressqa 'l quddiem.3. Ir-riżorsi tal-VAT u r-riżorsa addizzjonali, meta jitqies l-effett ta' dawn ir-riżorsi fuq il-korrezzjoni mogħtija lir-Renju Unit għall-iżbilanċi baġitarji u t-tnaqqis gross mogħti lill-Olanda u lill-Iżvezja għandhom jiġu kkreditati fl-ewwel jum tax-xogħol ta' kull xahar, u l-ammonti għandhom ikunu wieħed minn kull tnax tat-totali relevanti fil-baġit, ikkonvertiti fil-muniti nazzjonali bir-rati tal-kambju ta' l-aħħar jum tal-kwotazzjoni tas-sena kalendarja ta' qabel is-sena tal-baġit, kif ippubblikati fil- Ġurnal Uffiċjali ta' l-Unjoni Ewropea , Serje C.Għall-ħtiġijiet speċifiċi tal-ħlas ta' l-ispiża ta' l-EAGF, bis-saħħa tar-Regolament (KEE) Nru 1782/2003* u skond il-pożizzjoni tal-likwidità tal-Komunità, l-Istati Membri jistgħu jiġu mistiedna mill-Kummissjoni sabiex jantiċipaw b'xahar jew b'xahrejn fl-ewwel kwart tas-sena finanzjarja d-dħul ta' wieħed minn tnax jew frazzjoni ta' wieħed minn tnax ta' l-ammonti fil-baġit għar-riżorsi tal-VAT u/jew ir-riżorsa addizzjonali, filwaqt li jitqies l-effett ta' dawn ir-riżorsi fuq il-korrezzjoni mogħtija lir-Renju Unit għall-iżbilanċi baġitarji u t-tnaqqis gross mogħti lill-Olanda u lill-Iżvezja.Wara l-ewwel kwart tas-sena, id-dħul rikjest ta' kull xahar ma jistax jeċċedi wieħed minn tnax tar-riżorsi ibbażati fuq il-VAT u d-DGN, filwaqt li jibqa' fil-limitu ta' l-ammonti mdaħħla fil-baġit għal dak l-iskop.Il-Kummissjoni għandha tinnotifika lill-Istati Membri dwar dan bil-quddiem, mhux aktar minn gimgħatejn qabel id-dħul mitlub.It-tmien subparagrafu li jirrigwarda l-ammont li għandu jiddaħħal f'Jannar ta' kull sena u d-disa' subparagrafu applikabbli jekk il-baġit ma jkunx għadu ġie finalment adottat qabel il-bidu tas-sena finanzjarja għandhom ikunu applikabbli għal dan id-dħul antiċipat.Kull bidla fir-rata uniformi tar-riżorsi tal-VAT, fir-rata tar-riżorsa addizzjonali, fil-korrezzjoni mogħtija lir-Renju Unit għall-iżbilanċi baġitarji u fl-iffinanzjar tagħha msemmi fl-Artikoli 4 u 5 tad-Deċiżjoni 2007/436/KE, Euratom u fl-iffinanzjar tat-tnaqqis gross mogħti lill-Olanda u lill-Iżvezja għandu jirrikjedi l-adozzjoni finali tal-baġit ta' emenda u għandu jwassal għal riaġġustamenti tal-ħlasijiet ta' wieħed minn tnax li jkunu ddaħħlu sa mill-bidu tas-sena finanzjarja.Dawn ir-riaġġustamenti għandhom jittwettqu meta jsir l-ewwel dħul wara l-adozzjoni finali ta' l-emenda tal-baġit jew tal-baġit ta' emenda jekk adottati qabel is-16 tax-xahar. Inkella dawn għandhom jitwettqu meta jsir it-tieni dħul wara l-adozzjoni finali. B'deroga mill-Artikolu 8 tar-Regolament Finanzjarju, dawn ir-riaġġustamenti għandhom jiddaħħlu fil-kontijiet fir-rigward tas-sena finanzjarja tal-baġit ta' emenda kkonċernat.Il-kalkolu tal-wieħed minn tnax għal Jannar ta' kull sena finanzjarja għandu jkun ibbażat fuq l-ammonti stipulati fl-abbozz tal-baġit, imsemmija fl-Artikolu 272(3) tat-Trattat tal-KE u l-Artikolu 177(3) tat-Trattat tal-EAEC u kkonvertiti fil-muniti nazzjonali bir-rati tal-kambju ta' l-ewwel jum tal-kwotazzjoni ta' wara l-15 ta' Diċembru tas-sena kalendarja li tippreċedi s-sena tal-baġit; l-aġġustament għandu jsir mad-dħul tax-xahar li jmiss.Jekk il-baġit ma jkunx ġie finalment addottat qabel il-bidu tas-sena finanzjarja, l-Istati Membri għandhom idaħħlu fl-ewwel jum tax-xogħol ta' kull xahar, inkluż Jannar, wieħed minn tnax ta' l-ammont tar-riżorsi proprji tal-VAT, u r-riżorsa addizzjonali, filwaqt li jitqies l-effett ta' dawk ir-riżorsi fuq il-korrezzjoni mogħtija lir-Renju Unit għall-iżbilanċi baġitarji u t-tnaqqis gross mogħti lill-Olanda u lill-Iżvezja, imdaħħlin fl-aħħar baġit finalment adottat; l-aġġustament għandu jsir fl-ewwel data li tmiss wara l-adozzjoni finali tal-budget jekk dan ikun adottat qabel is-16 tax-xahar. Altrimenti, l-aġġustament għandu jsir fit-tieni data li tmiss ta' wara l-adozzjoni finali tal-baġit.4. Kull Stat Membru għandu, fuq il-bażi ta' l-istqarrija annwali fuq il-bażi tar-riżorsi tal-VAT stipulati fl-Artikolu 7(1) tar-Regolament (KEE, Euratom) Nru 1553/89, ikun iddebitat b'ammont ikkalkulat mill-informazzjoni li tinsab fl-imsemmija stqarrija bl-applikazzjoni tar-rata uniformi adottata għas-sena finanzjarja preċedenti u kkreditat bit-12-il pagament magħmula matul dik is-sena finanzjarja. Madankollu, il-bażi tar-riżorsi proprji tal-VAT ta' kull Stat Membru li għaliha hija applikata r-rata ta' hawn fuq ma tistax teċċedi l-perċentwal determinat bl-Artikolu 2(1)(b) ta' Deċiżjoni 2007/436/KE, Euratom, tad-DGN tiegħu, kif imsemmi fl-ewwel sentenza tal-paragrafu 7 ta' dak l-Artikolu. Il-Kummissjoni għandha tikkalkula l-bilanċ u għandha tinforma lill-Istati Membri fil-waqt biex dawn ikunu jistgħu jdaħħluh fil-kont msemmi fl-Artikolu 9(1) ta' dan ir-Regolament fl-ewwel jum tax-xogħol ta' Diċembru ta' l-istess sena.5. Kull korrezzjoni għall-bażi tar-riżorsi tal-VAT permezz ta' l-Artikolu 9(1) tar-Regolament (KEE, Euratom) Nru 1553/89 għandha twassal għal kull Stat Membru kkonċernat li l-bażi tiegħu, meta jitqiesu dawn il-korrezzjonijiet, ma teċċedix il-perċentwali ddeterminati mill-Artikolu 2(1)(b) u 10(2) tad-Deċiżjoni 2007/436/KE, Euratom, għall-aġġustamenti li ġejjin għall-bilanċ imsemmi fil-paragrafu 4 ta' dan l-Artikolu:-  il-korrezzjonijiet taħt l-ewwel subparagrafu ta' l-Artikolu 9(1) tar-Regolament (KEE, Euratom) Nru 1553/89 magħmula qabel il-31 ta' Lulju għandhom iwasslu għal aġġustament ġenerali li għandu jitniżżel fil-kont imsemmi fl-Artikolu 9(1) ta' dan ir-Regolament fl-ewwel jum tax-xogħol ta' Diċembru ta' l-istess sena. Madankollu, aġġustament partikolari jista' jiddaħħal qabel dik id-data jekk l-Istat Membru kkonċernat u l-Kummissjoni jaqblu dwar dan,-  meta l-miżuri li tieħu l-Kummissjoni permezz tat-tieni subparagrafu ta' l-Artikolu 9(1) tar-Regolament (KEE, Euratom) Nru 1553/89 biex tikkorreġi l-bażi jwassal għal aġġustament tad-dħul fil-kont imsemmi fl-Artikolu 9(1) ta' dan ir-Regolament, dak l-aġġustament għandu jsir fid-data speċifikata mill-Kummissjoni bis-saħħa ta' l-imsemmija miżuri.It-tibdil għad-DGN imsemmi fil-paragrafu 7 ta' dan l-Artikolu għandu wkoll iwassal għal aġġustament tal-bilanċ ta' kull Stat Membru li l-bażi tiegħu, meta jitqiesu dawn il-korrezzjonijiet, ikollha bħala massimu stabbilit il-perċentwali determinati bl-Artikolu 2(1)(b) u 10(2) tad-Deċiżjoni 2007/436/KE, Euratom.Il-Kummissjoni għandha tinforma lill-Istati Membri b'dawn l-aġġustamenti fil-waqt biex dawn ikunu jistgħu jdaħħluhom fil-kont msemmi fl-Artikolu 9(1) fl-ewwel jum tax-xogħol ta' Diċembru ta' l-istess sena.Iżda, aġġustament partikolari jista' jiddaħħal f'kull żmien jekk l-Istat Membru kkonċernat u l-Kummissjoni jaqblu dwar dan.6. Abbażi tal-figuri għad-DGN aggregat bil-prezzijiet tas-suq u l-komponenti tiegħu mis-sena ta' qabel, forniti mill-Istati Membri skond l-Artikolu 2(2) tar-Regolament (KE, Euratom) Nru 1287/2003, kull Stat Membru għandu jiġi ddebitat bl-ammont ikkalkulat billi tiġi applikata għad-DGN ir-rata adottata għas-sena finanzjarja preċedenti u kkreditat bil-ħlasijiet magħmula matul dik is-sena finanzjarja ta' qabel. Il-Kummissjoni għandha tikkalkula l-bilanċ u għandha tinforma lill-Istati Membri fil-waqt biex dawn ikunu jistgħu idaħħluh fil-kont imsemmi fl-Artikolu 9(1) ta' dan ir-Regolament fl-ewwel jum tax-xogħol ta' Diċembru ta' l-istess sena.7. Kull kambjament għad-DGN tas-snin finanzjarji preċedenti bis-saħħa ta' l-Artikolu 2(2) tar-Regolament (KE, Euratom) Nru 1287/2003, suġġett għall-Artikolu 5 tiegħu, għandu jwassal, għal kull Stat Membru kkonċernat, għal aġġustament tal-bilanċ stabbilit bis-saħħa tal-paragrafu 6 ta' dan l-Artikolu. Dan l-aġġustament għandu jkun stabbilit bil-mod preskritt fl-ewwel subparagrafu tal-paragrafu 5 ta' dan l-Artikolu. Il-Kummissjoni għandha tinforma lill-Istati Membri b'dawn l-aġġustamenti biex dawn ikunu jistgħu jdaħħluhom fil-kont imsemmi fl-Artikolu 9(1) ta' dan ir-Regolament fl-ewwel jum tax-xogħol ta' Diċembru ta' l-istess sena. Wara t-30 ta' Settembru tar-raba' sena wara sena finanzjarja, kull tibdil għad-DGN m'għandux aktar ikun meqjus, ħlief fuq punti nnotifikati sa dan il-limitu ta' żmien jew mill-Kummissjoni jew mill-Istat Membru.8. L-operazzjonijiet imsemmija fil-paragrafi 4 sa 7 jikkonstitwixxu modifikazzjonijiet għall-introjtu fir-rigward tas-sena finanzjarja li fiha jseħħu.9. It-tnaqqis gross mogħti lill-Olanda u lill-Iżvezja għandu jiġi ffinanzjat mill-Istati Membri kollha. M'għandu jkun hemm l-ebda reviżjoni sussegwenti tal-finanzjament ta' dak it-tnaqqis gross f'każ ta' modifiki sussegwenti taċ-ċifra tad-DGN.10. F'konformità ma' l-Artikolu 2(7) tad-Deċiżjoni 2007/436/KE, Euratom, għall-finijiet ta' l-applikazzjoni ta' dik id-Deċiżjoni "DGN" għandu jfisser id-DGN għal dik is-sena fi prezzijiet tas-suq kif definit mir-Regolament (KE, Euratom) Nru 1287/2003, minbarra għas-snin ta' qabel l-2002, li għalihom il-PGN bil-prezzijiet tas-suq, kif definit mid-Direttiva 89/130/KEE, Euratom, ikompli jkun ir-referenza għall-kalkolu tar-riżorsa addizzjonali.__________________* ĠU L 270, 21.10.2003, p. 1.”;8.  Fl-Artikolu 10a ir-referenzi għall-"PGN" Għandhom jiġu sostitwiti b'referenzi għad-"DGN";9.  l-Artikolu 11(4) huwa sostitwit b'dan li ġej:“4. Għall-ħlas ta' l-interessi msemmija fil-paragrafu 1, għandu japplika mutatis mutandis l-Artikolu 9(1a) u (2).";10.  L-Artikolu 12(5) huwa emendat kif ġej:(a) l-ewwel subparagrafu huwa sostitwit b'dan li ġej:"L-Istati Membri, jew il-korpi appuntati minnhom, għandhom jeżegwixxu l-ordnijiet ta' ħlas tal-Kummissjoni fuq istruzzjonijiet tal-Kummissjoni u f'mhux aktar minn tlitt ijiem tax-xogħol mill-jum tal-wasla."(b) wara t-tieni subparagrafu jiddaħħal is-subparagrafu li ġej:"L-Istati Membri, jew il-korpi appuntati minnhom, għandhom jibagħtu lill-Kummissjoni b'mezzi elettroniċi u mhux aktar tard mit-tieni jum tax-xogħol wara t-twettiq ta' kull tranżazzjoni, rendikont tal-kont li juri l-movimenti relatati.";11.  Fit-titlu tat-Titolu VI, it-terminu "Deċiżjoni 2000/597/KE, Euratom" huwa sostitwit bit-terminu "Deċiżjoni 2007/436/KE, Euratom";12.  Fis-sentenza introduttorja ta' l-Artikolu 15, it-terminu "Deċiżjoni 2000/597/KE, Euratom" huwa sostitwit bit-terminu "Deċiżjoni 2007/436/KE, Euratom";13.  Fl-Artikolu 16(3), ir-referenza għall-'Artikolu 10(4) sa (8)' tiġi sostitwita bir-referenza għall-"Artikolu 10(4) sa (7)';14.  L-Artikolu 18 huwa emendat kif ġej:(a) fl-1 paragrafu, l-ewwel sentenza hija sostitwita b'dan li ġej:“1. L-Istati Membri għandhom iwettqu verifiki u kontrolli li jirrigwardaw l-istabbiliment u t-tqegħid għad-dispożizzjoni tar-riżorsi proprji msemmija fil-punt (a) ta' l-Artikolu 2(1) tad-Deċiżjoni 2007/436/KE, Euratom.";(b) il-paragrafu 4(c) huwa sostitwit b’dan li ġej:“(c) l-arranġamenti ta' spezzjonar magħmula bis-saħħa ta' l-Artikolu 279(b) tat-Trattat KE u l-Artikolu 183(b) tat-Trattat EAEC.”;15.  Fl-Artikolu 19 ir-referenza għall-"PGN" Għandhom jiġu sostitwiti b'referenza għad-"DGN".Artikolu 2Dan ir-Regolament għandu jidħol fis-seħħ fid-data tad-dħul fis-seħħ tad-Deċiżjoni 2007/436/KE, Euratom.Huwa għandu jkun effettiv b'seħħ mill-1 ta’ Jannar 2007.Dan ir-Regolament għandu jorbot fl-intier tiegħu u japplika direttament fl-Istati Membri kollha.Magħmul fi Brussell, […]Għall-KunsillIl-President[…]DIKJARAZZJONI FINANZJARJA LEĠIŻLATTIVA GĦAL PROPOSTI LI GĦANDHOM IMPATT FUQ IL-BAĠIT ESKLUSSIVAMENT LIMITAT GĦAN-NAĦA TAD-DĦUL1. L-ISEM TAL-PROPOSTA:Ir-Regolament tal-Kunsill (KE, EURATOM) Nru 1150/2000 tat-22 ta' Mejju 2000 li jimplimenta d-Deċiżjoni 2000/597/KE, Euratom dwar is-sistema tar-riżorsi tagħhom tal-Komunitajiet2. IL-LINJI TAL-BAĠIT:Titolu: Titoli 1 u 3Ammont ibbaġittjat għas-sena kkonċernata: 118.921, 8 € million3. IMPATT FINANZJARJU( Il-proposta ma għandha l-ebda implikazzjoni finanzjarja( Il-proposta ma għandha l-ebda impatt finanzjarju fuq l-infiq, iżda għandha impatt finanzjarju fuq id-dħul – l-effett huwa kif ġej:(€ miljuni espressi sa ċifra deċimali waħda)Linja tal-baġit | Dħul[9] | Perjodu ta' 12-il xahar li jibda minn jj/xx/ssss | [Sena n] |Artikolu ... | Impatt fuq ir-riżorsi proprji |Artikolu ... | Impatt fuq ir-riżorsi proprji |Is-sitwazzjoni wara l-azzjoni |[n+1] | [n+2] | [n+3] | [n+4] | [n+5] |Artikolu ... |Artikolu ... |4. MIŻURI KONTRA L-FRODIM'hemm l-ebda miżuri x'jittieħdu.5. RIMARKI OĦRAJN[…][pic][pic][pic][pic][pic][pic][pic][pic][pic][1] ĠU L 163, 21.06.2007, p. 17.[2] ĠU L 352, 27.11.2004, p. 1.[3] ĠU L 163, 23.06.2007, p. 17.[4] ĠU C […], […], p. […].[5] ĠU C […], […], p. […].[6] ĠU C […], […], p. […].[7] ĠU L 130, 31.5.2000, p. 1. Ir-Regolament kif emendat bir-Regolament (KE, Euratom) Nru 2028/2004 (ĠU L 352, 27.11.2004, p. 1).[8] ĠU C 139, 14.6.2006, p. 1.[9] Fir-rigward tar-riżorsi proprji tradizzjonali (dazji agrikoli, imposti fuq iz-zokkor, dazji doganali) l-ammonti indikati għandhom ikunu ammonti netti, jiġifieri ammonti grossi wara t-tnaqqis ta’ 25 % ta’ l-ispejjeż tal-ġbir